
Meie missioon 
ETIOOPIAS 


etodisti kiriku ajaloo lahutamatu osa on John 
Wesley ja tema tegevus 18. sajandi Inglismaal. 

Kui John Wesley 28. (vkj 17.) juunil 1703 sündis, 
olid meie kandis juba peetud Põhjasõja esimesed la- 
hingud ning tsaar Peeter asutas Vene riigi jaoks 

Neeva jõe soistele suudmealadele uue pealinna Peterburi. Pariisis suri 
tol aastal Prantsuse kirjanik Charles Perrault, kes on maailma kultuu- 
rilukku jätnud niisugused tuntud muinaslood nagu “Punamütsike”, 
“Tuhkatriinu” ja “Saabastega kass”. 

Kui John Wesley 2. märtsil 1791. aastal suri, oli Prantsusmaal juba 
mitmendat aastat lõõmamas suur revolutsioon ning peagi nägid ilma- 
valgust niisugused mehed nagu Ameerika leiutaja Samuel Morse ja 
Briti teadlane Michael Faraday. 

Kui John Wesley oli neljane, ühendati Inglismaa ja Šotimaa Suurbri- 
tannia kuningriigiks, kümme aastat pärast John Wesley surma sündis 
Briti saartel Suurbritannia ja Iirimaa Ühendkuningriik. 

Sellised ajaloodaatumid raamivad John Wesley eluaega. Aga milline 
mees oli John Wesley ise, kuidas elas ja mida mõtles? Kuidas suutis just 
tema tuhanded inimesed jumalasõna kuulama ja uurima koguda? Kül- 
lap tuleb tunnistada, et ega meie siin Maarjamaal John Wesleyst just 
üleliia palju ei tea. Loodetavasti aitavad seda lünka veidikenegi täita 
John Wesley jutlused, mida tänavusel, Aldersgate'i ko- 
gemuse 275. aastapäeva aastal avaldada tahame. 

Nagu on kirjutanud John Wesley kaasmaalane 
Frederik W. Faber meiegi lauluraamatusse (laul 231) 
jõudnud laulusalmis: 

Veel elad, vanemate usk! 

Ei vanglad, mõõk sind võita saand; 
ja igaüks nüüd rõõmustab, 

kel hingevaraks oled saand. 

SUPERINTENDENDILT HINNE 


Seesmise Inimese 
pidevast uuenemisest 


Kristus on üles tõusnud! 
Ta on tõesti üles tõus- 
nud! Meie usk rajaneb 
just sellele tõsiasjale. 


ristuse ülestõusmise 

läbi on purustatud 

süütunde, patu ja sur- 

ma vägi. Kristuse läbi 

oleme saanud üles- 
tõusmise rahvaks, Jumala kuningriigi 
kodakondseteks ning taevase valitsu- 
se esindajateks siin maa peal. Püha 
Vaim teeb meile selle tõe väga reaal- 
seks ning aitab meil elada igapäeva- 
selt Kristuse võidus. 

Käesolev aasta on EMK-s jünger- 
luse ja seesmise uuenemise aasta. 
Tõeline Kristuse tunnistaja on see, 
kes igapäevaselt Jeesust järgib. 
Apostlite tegude raamatust loeme, et 
Jeesuse nimesse uskujaid ehk jüng- 
reid hakati nimetama kristlasteks. 
Tänapäeval on sõna kristlane deval- 
veerunud ja mitte kõik end kristla- 
seks pidavad inimesed ei ole igapäe- 
vaselt Jeesust järgimas. Jünger on 
Jeesuse järgija. Jüngritena oleme kut- 
sutud juurduma Jumala Sõnasse, si- 
rutuma palves Jumala poole nagu 
taim päikese poole ja laskma esile 
tulla vilja, mida Jumal meie läbi tahab 
esile tuua. Selleks vajame pidevat 
seesmist uuenemist. 

Apostel Paulus kirjutab seesmise 
inimese pidevast uuenemisest kahes 
kohas. Esimene on kirjas korintlas- 
tele, kui ta ütleb, et ehkki meie väli- 
ne inimene kulub, uueneb seesmine 
inimene ometi päev-päevalt (2Kr 
4:16). Teine on kirjas koloslastele, 


TEADE 


kus ta tuletab neile meelde, et nad 
on rõivastunud uude inimesse, kes 
pidevalt uueneb tunnetama oma 
Looja näo kohaselt (KI 3:10). 

Pidev uuenemine on kahepoolne 
protsess: meiepoolne vastutus on hoi- 
da end Jumala Sõnas ja Issanda ar- 
mupäikese paistes ja siis teostub meis 
Jumala-poolne meid uuendav seesmi- 
ne kasv. Tänu olgu Jumalale! Jumala 
Püha Vaimu töö on niivõrd võimas, et 
kui nüüd meis elab selle Vaim, kes 
Jeesuse surnuist üles äratas, siis see, 
kes Kristuse surnuist üles äratas, teeb 
ka meie surelikud ihud elavaks oma 
Vaimu läbi, kes meis elab (Rm 8:11). 
Nõnda on Jumala vägi võimeline ise- 
gi meie ihusid puudutama. Tänu olgu 
Jumalale! 

Selleks et Jumala uuendav prot- 
sess meis paremini esile saaks tulla, 
on tarvis end pidevalt õigel kursil hoi- 
da. Tuletaksin siinkohal meelde küsi- 
musi, mida piiskop aastakonverentsil 
küsib neilt, kes valmistuvad vaimuli- 
ku ametiks. Osa küsimusi on niivõrd 
olulised iga Jeesuse jüngri vaimuli- 
kuks uuenemiseks, et toon siinkohal 
mõned üldisemad esile. Küsigem 
neid küsimusi ikka ja jälle: Kas sul on 
usk Kristusesse? Kas sa oled teel 
täiuslikkusele? Kas sa loodad saada 
täiuslikuks armastuses juba selles 
elus? Kas sa püüad tõsiselt täiuslik- 
kusele armastuses? Kas sa oled otsus- 
tanud pühendada ennast täielikult 
Jumalale ja Tema tööle? Kas sa tahad 
pidada kinni järgmistest juhtnööri- 
dest: (A) Ole usin. Ära iial seisa jõu- 
de. Ära iial tegele tühiasjadega. Ära 
iial löö aega surnuks tühiasjadega; 


Kui JUMAL LUBAB, KOGUNEME LAUPÄEVAL, 25. MAIL 2013 
JOHN WESLEY MÄLESTUSPÄEVALE MEENUTAMA JOHN WESLEY 


ALDERSGATE?I KOGEMUSE 275. AASTAPÄEVA! 


KOHT JA KELLAAEG TÄPSUSTUVAD. 


ära ka kuluta kusagil rohkem aega, 
kui tingimata vajalik. (B) Ole täpne. 
Tee kõike õigel ajal. Ja ära paranda 
meie reegleid, vaid pea neist kinni; 
mitte oodatava karistuse, vaid süda- 
metunnistuse pärast. 

Möödunud paastuajal printisin 
oma Piibli vahele ühe palve, mida pal- 
vetan enda pärast ja mida palvetan ka 
EMK vaimulike pärast. Võid selle pal- 
ve ka oma Piibli vahele panna ja seda 
palvet paluda. Usun, et see aitab nii 
minul kui ka sinul olla käesoleval 
aastal parem Jeesu- 
se jünger! 

Õnnistatud 
ülestõusmisaega! 

Teie vend Kristuses 

TAAVI HOLLMAN 


Taevane isa! 


E ja austan Sind, Taeva 
ja Maa Issand, selle eest, kes 
Sa oled. 
Kiidan ja tänan Sind kogu 
armu ja õnnistuse eest, mida 
- oled lasknud mulle osaks saada 
Jeesuse Kristuse läbi. 
Anna mulle armu olla sel aas- 
- taltõeline jünger, võttes aega olla 
igapäevaselt koos Jeesusega nii 
palvehetkedes kui ka isiklikus 
- jumalasõna lugemises. 
Täida mind oma ligiolu väega 
- mõtlema sellele, mis on ülal, rää- 
kima Sinu sõnu ja teenima jõust, 
- mida Sina mulle annad. 
Uuenda minu vaimu, hinge ja 
- anna ihu jõudu ning tervist, et 
suudaksin käia vääriliselt jüngri 
- kutsumises, olles sinu Kuningriigi 
teenistuses Kristuse valguse 
- kandjaks ligimestele. 
Palun seda Jeesuse nimel! 
Aamen! 

A JUTLUS 


Saateks 


Käesolev jutlus on üks nn standard- 
jutlustest — doktrinäärse sisuga jut- 
lustest, mis olid omal ajal metodisti- 
dele õpetuslikuks juhtnööriks. John 
Wesley publitseeris antud jutluse es- 
makordselt 1748. aastal, seega 265 
aastat tagasi. Jutluse teemaks on la- 
hendamata dilemma ristimise uues- 


tisünnitava mõju ja hilisema pühen- 
dumise vahel, mis tihtipeale ei tun- 
nista uuestisündinud elust. Seepä- 
rast esitab Wesley lugejale küsimu- 
se, kas ta praegu on Jumala laps. 
Kunagi ristitud saamine ei tähenda, 
et praegu ollakse Jumala laps. 

Nii nagu ta ühes omateises jutlu- 
ses on toonud “ümberlõigatud süda- 
me” tunnustena esile “alandlikkuse, 
usu, lootuse ja armastuse”, nii on ka 


Uuestisünni 
tunnusmärgid 


JOHN WESLEY 


Niisamuti on kõigiga, 
kes on sündinud Vaimust. 
Johannese 3:8 


Kuidas on kõigiga, kes on “sün- 
dinud Vaimust”? See tähendab, 
“uuesti sündinud”, “Jumalast sündi- 
nud”? Mida mõeldakse “uuestisündi- 
mise” all? Mida “Jumalast sündimise- 
ga”? Või “Vaimust sündinud” olemise- 
ga? Millele osutatakse “Jumala poeg” 
või “laps” olemisega? Või “lapseõigu- 
se Vaimu” omamisega? Et need ees- 
õigused, Jumala ärateenimatust ha- 
lastusest, on tavapäraselt liidetud ris- 
timisega (mida meie Issand eelnevas 
salmis seetõttu nimetab “veest ja Vai- 
must sündinud” olemiseks), seda me 
teame; kuid me tahaksime teada, mil- 
lised need eesõigused on. Mis asi on 
“uuesti sündimine”? 


Küllap ei ole vajalik anda selle 
definitsiooni, nähes, et Pühakiri 
ei anna mingit. Aga kuna see küsimus 
on sügavaima tähtsusega igale inim- 
lapsele (kuna “kui inimene ei sünni 
uuesti”, “ei sünni Vaimust”, ei “Saa ta 
näha Jumala riiki”), siis võtan ma et- 
te seada kõige lihtsamal viisil ette mõ- 
ned selle tunnusmärgid, nõnda nagu 
ma nad leian olevat antud Pühakirjas. 


CN 


Esimene neist (mis on kõigi teis- 
te alus) on usk. Nõnda ütleb Pü- 
ha Paulus: “Te olete kõik usu kaudu 
Jumala lapsed Kristuses Jeesuses” 
(GI 3:26). Nõnda ütleb Püha Johan- 
nes: “Neile andis ta meelevalla” 
(õiguse või eesõiguse, võiks pigem 
tõlkida) “saada Jumala poegadeks, 
neile, kes usuvad tema nimesse, kes 
ei ole sündinud”, kui nad hakkasid 
uskuma (“verest, ei liha tahtest”, mit- 
te loomuliku sünni kaudu, “ei mehe 
tahtest”, nagu inimeste poolt omaks 
võetud lapsed, kelles selle kaudu ei 
toimu mingit muutust, “vaid) Juma- 
last” (Jh 1:12-13). Ja taas ütleb ta 
ühes oma katoolses kirjas: “Igaüks, 
kes usub, et Jeesus on Kristus, on Ju- 
malast sündinud” (1Jh 5:1). 
Kuid see ei ole pelgalt mõisteli- 
ne või spekulatiivne usk, millest 
apostlid siin räägivad. See ei ole pelk 
nõustumine väitega “Jeesus on Kris- 
tus”; ega ka kõigi muude väidetega, 
mis sisalduvad meie usutunnistuses 
või Vanas ja Uues Testamendis. See ei 
ole pelgalt “nõustumine, et mingi või 
kõik need usutavad asjad on usuta- 
vad”. Seda öelda tähendaks öelda 
(kes seda küll kuulaks?), et deemonid 
on sündinud Jumalast. Sest nemad 


“uuestisünni tunnusteks” usk, lootus 
ja armastus. Arendades seda üld- 
tuntud kristlikku kontsepti, jõuab 
Wesley oma keskse väiteni, et uues- 
tisündinud kristlane saab reaalse 
väe pattu mitte teha ning seeläbi sü- 
dame- ja meelerahu. Antud kirja- 
kohale on Wesley jutlustanud juba 
10. juunil 1739 ja pärast seda veel 
vähemalt kolmteist korda. 

PRIIT GREGORIOS TAMM 


usuvad. Nad usuvad värisedes, et Jee- 
sus on Kristus ja et kogu Pühakiri, ol- 
les antud Jumala inspiratsioonist, on 
sama tõsi, nagu Jumal on tõeline. See 
ei ole mitte ainult “nõustumine juma- 
liku tõega Jumala tunnistuse peale” 
või “imetähtede tõenduse peale”. Sest 
ka nemad kuulsid Tema suu sõnu ja 
teadsid, et Ta on ustav ja tõeline tun- 
nistaja. Nad ei saanud teisiti, kui võt- 
ta vastu Tema tunnistus nii Temast 
enesest kui Isast, kes Tema läkitas. 
Ka nemad nägid neid vägevaid tegu- 
sid, mis Ta tegi, ja seetõttu uskusid, et 
Ta “on pärit Jumala juurest”. Ent vaa- 
tamata sellele usule “säilitatakse” 
neid ikka “pilkase pimeduse all jääda- 
vais ahelais suure päeva kohtuni”. 
Sest kõik see ei ole enamat kui 
surnud usk. Tõeline, elav, krist- 
lik usk, mis on igaühel, kes on “sündi- 
nud Jumalast”, ei ole mitte ainult 
nõustumine, aru saamine, vaid hoiak, 
mille Jumal on esile toonud tema sü- 
dames; “kindel usaldus ja veendumus 
Jumalas, et Kristuse teenete tõttu on 
tema patud andeks antud ja tema ise 
lepitatud Jumala soosingusse”. See 
viitab sellele, et inimene peab esmalt 
iseennast ära salgama; et selleks, et 
olla “leitud Kristuses”, saada vastu 

võetud Tema läbi, peab ta täielikult 
kõrvale heitma kogu “lootuse liha 
peale”; et omades “midagi, millega 
maksta”, omades mitte mingit usal- 
dust omaenese tegudesse või mis ta- 
hes õigusesse, tuleb ta Jumala juurde 
kui eksinud, õnnetu, ennast hävita- 
nud, ennast hukka mõistnud, tege- 
matajätmistega, abitu patune, kui üks 
nendest, kelle “suu” on täiesti “sule- 
tud”, ja kes on täielikult “süüdi Juma- 
la ees”. Selline patutunnetus (mida 
üldiselt nimetavad “meeleheiteks” 
need, kes räägivad kurja asjadest, 
millest nad midagi ei tea) koos täieli- 
ku veendumusega, millist sõnad ei 
suuda väljendada, et ainult Kristuse 
käest tuleb meie pääste, ja siiras igat- 
sus, et päästmine tuleks enne elavat 
usku: usaldus Temasse, kes “oma sur- 
maga maksis meie lunahinna ja meie 
eest täitis oma elu seaduse”. See usk 
siis, mille kaudu me sünnime Juma- 
last, ei ole “mitte ainult kõigi meie 
usuartiklite uskumine, vaid ka tõeline 
usaldus Jumala halastusse meie Is- 
sanda Jeesuse Kristuse läbi”. 


£) Vahetuks ja püsivaks viljaks sel- 

lele usule, mille kaudu me ole- 
me Jumalast sündinud, viljaks, mida 
ei saa sellest mingil kombel eraldada 
isegi mitte tunniks ajaks, on vägi pa- 
tu üle: vägi igasuguse välise patu üle; 
iga kurja sõna ja teo üle; kus iganes 
Kristuse verd nõnda rakendatakse, 
seal ta “puhastab meie südametun- 
nistuse surnud tegudest”. Ja vägi ka 
seesmise patu üle; sest see “puhastab 
südamed” igast ebapühast ihaldusest 
ja hoiakust. Seda usuvilja on Püha 
Paulus põhjalikult kirjeldanud oma 
Kirjas roomlastele, kuuendas peatü- 
kis: “Meie (ütleb ta), kes” usu läbi 
“oleme patule surnud, kuidas saaksi- 
me selles veel elada?” “Meie vana l0o- 
mus on koos temaga löödud risti, et 
see patune ihu kaotataks, nii et me 
kunagi enam ei orjaks pattu.” “Nõnda 
arvestage ka teie endid olevat surnud 
patule, aga elavat Jumalale Kristuses 
Jeesuses. Ärgu siis valitsegu patt ku- 
ningana” isegi “teie surelikus ihus”, 
[...] vaid loovutage end Jumalale na- 
gu need, kes on saanud surnuist ela- 
vaks. [...] Sest patt ei valitse enam 
teie üle ... Aga tänu Jumalale, et te 


olite küll patu orjad, [...] aga patust 
vabastatuna” — selle lihtne tähendus 
on, et tänu olgu Jumalale, et kuigi te 
minevikus olite patu orjad, nüüd “pa- 
tust vabastatuna olete saanud õiguse 


teenriteks”. 
Sellestsamast Jumala laste hin- 
damatust eesõigusest väljen- 
dub jõuliselt ka Püha Johannes; eriti 
selles osas, mis puudutab selle es- 
malt mainitud haru, väge välise patu 
üle. Pärast seda, kui 
ta oli hämmingust Ju- 
mala headuse rikkus- 
te sügavuse üle hüüa- 
tanud: “Vaadake, kui 
suure armastuse Isa 
on meile andnud: 
meid hüütakse Juma- 
la lasteks! [...] Arm- 
sad, me oleme nüüd 
Jumala lapsed, ja veel 
ei ole saanud avali- 
kuks, kes me ükskord 
oleme. Me teame, et kui tema saab 
avalikuks, siis me oleme tema sarna- 
sed, sest siis me näeme teda, nii na- 
gu ta on” —ta lisab peagi juurde — 
“Ükski, kes on sündinud Jumalast, ei 
tee pattu, sest Jumala seeme püsib 
temas ja ta ei saa teha pattu, sest ta 
on sündinud Jumalast” (1Jh 3:1-2, 
9). Ent mõned inimesed ütlevad: 
“Tõsi; “ükski, kes on sündinud Ju- 
malast, ei tee pattu” harjumuspära- 
selt.” Harjumuspäraselt! Kust see tu- 
leb? Mina seda siit küll ei loe. Seda 
ei ole Raamatusse kirjutatud. Jumal 
ütleb lihtsalt, et “ta ei tee pattu”. Ja 
sina lisad “harjumuspäraselt”! Kes 
oled Sina, et sa parandad Jumala sõ- 
na? Et sa “paned juurde selle Raama- 
tu sõnadele”? Ma palun sind väga, 
ole ettevaatlik, et Jumal “ei paneks 
sinu peale neid nuhtlusi, mis sellesse 
raamatusse on kirjutatud”! Eriti siis, 
kui see kommentaar, mis sa sinna 
juurde paned, on selline, mis neelab 
teksti enda täiesti alla: nõnda et sel- 
le kunstliku pettuse meetodi kaudu 
ei läheks kallis tõotus täiesti kaotsi; 
selle inimeste trikitamise ja riukle- 
misega tehakse tühjaks Jumala S6- 
na. Oh sina, kes sa nõndamoodi võ- 
tad selle Raamatu sõnadest, et võttes 
neist ära kogu tähenduse ja vaimu, 


See usk siis, mille 
kaudu me sünnime 
Jumalast, ei ole 
“mitte ainult kõigi 
meie usuartiklite 
uskumine, vaid ka 
tõeline usaldus 
Jumala halastusse 
meie Issanda Jeesu- 
se Kristuse läbi”, 


jätad sa ainult selle, mida võib tõe- 
poolest nimetada surnud kirjatä- 
heks, hoia, et Jumal ei võtaks ära si- 
nu osa eluraamatust! 


Laskem Apostlil ise selgitada 
oma sõnu kogu oma arutluskäi- 


gu vaimus. Selle peatüki viiendas sal- 
mis on ta öelnud: “Te teate, et tema 
(Kristus) on ilmunud patte ära kand- 
ma ning temas endas ei ole pattu.” 
Milline on järeldus, mille ta sellest 
teeb? “Ükski, kes püsib 
temas, ei tee pattu; üks- 
ki, kes teeb pattu, ei ole 
näinud ega mõistnud 
teda.” Selle tähtsa õpe- 
tuse kinnituseks lisab 
ta äärmiselt vajaliku 
hoiatuse: “Lapsed, ärgu 
keegi eksitagu teid!” 
(Sest paljud püüavad 
seda teha; püüavad teid 
veenda, et te võite olla 
ülekohtused, et te võite 
teha pattu, ja sellele vaatamata olla 
Jumala lapsed.) “Kes teeb õigust, on 
õige, nii nagu tema on Õige. Kes teeb 
pattu, on kuradist, sest kurat teeb 
pattu algusest peale.” Siis järgneb: 
“Ükski, kes on sündinud Jumalast, ei 
tee pattu, sest Jumala seeme püsib te- 
mas jata ei saa teha pattu, sest ta on 
sündinud Jumalast. Sellest (lisab 
Apostel) on näha, kes on Jumala lap- 
sed ja kes kuradi lapsed” (1Jh 
3:7[-10]). Selle lihtsa tunnusmärgi 
põhjal (patu tegemine või mitte tege- 
mine) eristatakse neid üksteisest. Sa- 
mal eesmärgil on öeldud ka tema sõ- 
nad viiendas peatükis: “Me teame, et 
ükski, kes on sündinud Jumalast, ei 
tee pattu, sest Jumalast sünnitatu 
hoiab ennast ja kuri ei puuduta teda” 
(1Jh 5:18). 
Üks teine selle elava usu vili on 
rahu. Sest “olles saanud õigeks 
usust”, kui kõik meie patud on ära 
pühitud, siis “on meil rahu Jumalaga 
meie Issanda Jeesuse Kristuse läbi” 
(Rm 5:1). Selle [rahu] pärandas Is- 
sand tõepoolest pühalikult kõigile 
oma järgijatele ööl enne oma surma. 
“Rahu (ütleb Ta) ma jätan teile” (kes 
“usute Jumalasse” ja “usute ka mi- 
nusse”), “oma rahu ma annan teile. 
Mina ei anna teile nõnda, nagu 

maailm annab. Teie süda ärgu ehmu- 
gu ega mingu araks!” (Jh 14:27) Ja 
taas: “Seda ma olen teile rääkinud, et 
teil oleks rahu minus” (Jh 16:33). See 
on see “Jumala rahu, mis on ülem kui 
kogu mõistmine”; see hinge tüünus, 
mis ei ole tõusnud maise inimese sü- 
damesse, ja mida isegi vaimsel inime- 
sel ei ole võimalik sõnastada. Ja see 
on rahu, mida mitte mingi maine ega 
põrgulik vägi ei suuda temalt ära võt- 
ta. Lained ja tormid peksavad tema 
vastu, kuid ei kõiguta teda; sest see 
on rajatud kaljule. See hoiab Jumala 
laste südameid ja meeli igal ajal ja 
kõigis paigus. Olgu neil 
kerge või olgu nad vae- 
vas, haiguses või tervises, 
külluses või puuduses, 
nad on ikka õnnelikud 
Jumalas. Nad on õppinud 
olema rahul igas olukor- 
ras, jah, kõiges andma tä- 
nu Jumalale Kristuse Jee- 
suse läbi; olles kindlad, et “mis iganes 
on, see on parim”; kuna see on [Ju- 
mala] tahtmine nende suhtes. Nõnda 
et kõigis elumuutustes on “tema süda 
kindel ja ta loodab Issanda peale”. 


-C II 


(6) Üks teine Jumalast sündinute 


Oi tunnusmärk on lootus. 
Seepärast ütleb Püha Peetrus, kõnel- 
des kõikidele Jumala lastele, kes olid 
sel ajal “elavamas hajali”: “Kiidetud 
olgu Jumal, meie Issanda Jeesuse 
Kristuse Isa, kes oma suurest halastu- 
sest on meid uuesti sünnitanud ela- 
vaks lootuseks” (1Pt 1:3). Elus või 
elav lootus, ütleb Apostel: sest on ole- 
mas ka surnud lootus (nagu on ka 
surnud usk), lootus, mis ei ole Juma- 
last, vaid Jumala ja inimese vaenla- 
selt — nagu selgesti nähtub ka selle 
viljadest. Kuna see on kõrkuse võsu, 
siis on see ka kurja sõna ja teo isa. 
Kuna iga inimene, kellel on Temas 
see elav lootus, on “püha, nii nagu on 
püha see, kes teda on kutsunud”. Iga 
inimene, kes tõeliselt võib öelda oma 
vendadele Kristuses: “Armsad, me 
oleme nüüd Jumala lapsed; [...] ja me 
näeme teda, nii nagu ta on” - “puhas- 
tab ennast, just nagu tema on puhas”. 


Küsimus ei ole 
selles, mis sinust 
tehti ristimisel 
(ära hiili kõrvale!), 
vaid mis sa 

oled praegu. 


See lootus — meie tõlkes “täielik 
usukindlus” ja “täielik lootuse- 
kindlus” — väljendused, mida meie 
keel kõige paremini võimaldab, kuigi 
nad on kaugelt nõrgemad, kui alg- 
keelsed, mida Pühakirjas kirjeldatak- 
se, viitab meie oma vaimu ehk süda- 
metunnistuse tunnistusele, et me käi- 
me “siiras ja selges meeles”; kuid tei- 
sena ja peaasjalikult Jumala Vaimu 
tunnistusele, kes “tunnistab koos 
meie vaimuga, et me oleme Jumala 
lapsed; kui me oleme aga lapsed, siis 
oleme ka pärijad, nii Jumala pärijad 
kui Kristuse kaaspärijad”. 
Pangem hästi tä- 
hele, mida Jumal 
ise siin õpetab selle koh- 
ta, mis puudutab seda 
Tema laste aulist ees- 
õigust. Kelle kohta öel- 
dakse siin, et ta “tunnis- 
tab”? Mitte ainult meie 
vaimu kohta, vaid ka 
ühe teise, Jumala Vaimu kohta. Tema 
on see, kes “tunnistab koos meie vai- 
muga”. Mida ta tunnistab? “Et me 
oleme Jumala lapsed; kui me oleme 
aga lapsed, siis oleme ka pärijad, nii 
Jumala pärijad kui Kristuse kaaspäri- 
jad” — “kui me koos Temaga kannata- 
me” (kui me salgame oma mina ja võ- 
tame oma risti päevast päeva enese 
peale, kui me talume rõõmuga taga- 
kiusu või sõimu Tema pärast), “siis 
meid ka koos temaga kirgastatakse”. 
Ja kelles tunnistab Jumala Vaim sel- 
lest? Kõikides nendes, kes on Jumala 
lapsed. Sellesama argumendiga tões- 
tab Apostel eelnevates salmides, et 
nõnda see on: “Sest kõik,” ütleb ta, 
“keda iganes Jumala Vaim juhib, on 
Jumala lapsed. Sest te ei ole saanud 
orjuse vaimu, et peaksite jälle kart- 
ma, vaid te olete saanud lapseõiguse 
Vaimu, kelles me hüüame: “Abba! 
Isa!* Ja sellele järgneb: “Seesama 
Vaim tunnistab koos meie vaimuga, 
et me oleme Jumala lapsed” (Rm 


8:14—16). 

Selle fraasi variatsioon viie- 
teistkümnendas salmis väärib 

vaatlemist. “Te olete saanud lapse- 

õiguse Vaimu, kelles me hüüame: 

“Abba! Isa!” Teie — kõik, kes olete 

Jumala lapsed — olete oma lapsesei- 


suse tõttu saanud sedasama lapse- 
õiguse Vaimu, kelles meie hüüame: 
“Abba! Isa!” Meie, apostlid, prohve- 
tid, õpetajad (sest nõnda võib seda 
sõna küll õieti mõista); meie, kelle 
kaudu te olete hakanud uskuma, 
“Kristuse sulased ja Jumala saladus- 
te majapidajad”. Nagu meil ja teil on 
üks Jumal, nõnda on meil ka üks 
Vaim; nagu meil on üks usk, nõnda 
on meil ka üks lootus. Meid ja teid 
on kinnitatud “tõotatud Püha Vaimu 
pitseriga”, kes on meie ja teie päran- 
di tagatis: seesama Vaim tunnistab 
koos meie vaimuga, “et me oleme 
Jumala lapsed”. 


Ja nõnda läheb Pühakiri täide: 


“Ondsad on kurvad, sest neid 
lohutatakse.” Sest lihtne on uskuda, 
et kuigi kurbus võib eelneda sellele 
Jumala Vaimu tunnistusele koos 
meie vaimuga (tegelikult teatud 
määral isegi peakski, kuna me äga- 
me hirmu ja meie peal oleva Jumala 
raevu pärast), siiski niipea, kui ini- 
mene seda eneses tunneb, “muutub” 
tema “kurbus rõõmuks”. Ükskõik, 
milline ta valu enne ei olnud, ometi 
siis, kui see “tund on kätte jõudnud, 
siis ei tuleta ta enam oma vaeva 
meelde rõõmu pärast”, et ta on Ju- 
malast sündinud. Võib olla, et paljud 
teie seast kurvastavad praegu, kuna 
te olete “kaugel eemal Iisraeli koda- 
kondsuse õigusest ja võõrad tõotuse- 
lepingule”, kuna te olete iseenestes 
teadlikud, et teil “ei ole lootust ega 
Jumalat siin maailmas”. Ent kui tu- 
leb Lohutaja, siis “rõõmutsevad teie 
südamed”; jah, “teie rõõm on täielik” 
ja “keegi ei võta teie rõõmu teilt ära” 
(Jh 16:22 [vrd 16:24]). “Me kiitleme 
Jumalast,” ütlete te, “meie Issanda 
Jeesuse Kristuse läbi, kelle kaudu 
me oleme nüüd saanud lepituse” 
(Rm 5:11): “kelle läbi me oleme usus 
saanud ligipääsu ka sellele armule”; 
sellele armuseisundile, soosingule, 
lepitusele Jumalaga, “milles me sei- 
same, ja me kiitleme oma lootusest 
Jumalalt saadavale kirkusele”. Teid, 
ütleb Püha Peetrus, keda Jumal “on 
uuesti sünnitanud elavaks lootu- 
seks”, “hoitakse Jumala väega 
päästeks ... Sellest päästest te rõõ- 
mustate üliväga, ehkki praegu peate 

mõnda aega kurvastama mitmesu- 
gustes kiusatustes, et teie usk läbi- 
katsutuna ... oleks teile kiituseks, 
kirkuseks ja auks Jeesuse Kristuse 
ilmumisel, kellesse te praegu teda 
nägemata ometi usute ja rõõmustate 
üliväga kirgastatud rõõmuga” (1Pt 
1:3—8). Tõepoolest, üliväga kirgasta- 
tud rõõm! Inimese keel ei või kirjel- 
dada seda rõõmu Pühas Vaimus. See 
on “peidetud manna, [...] mida ükski 
peale saaja ei tea”. Kuid seda me tea- 
me, et see mitte ainult ei jää, vaid ka 
voolab üle katsumuste sügavuses. 
“Ons Jumala troost väike” oma laste 
jaoks, kui kogu maine troost saab ot- 
sa? Ei mitte. Vaid kui raskused kõige 
kangemini peale tulevad, siis on Te- 
ma Vaimu troost seda suurem: kogu- 
ni nõnda, et Jumala pojad “naeravad 
hävingut, kui see tuleb”; puuduses, 
valus, põrgus ja hauas; justkui tun- 
des Teda, kelle käes on “surma ja 
surmavalla võtmed”, ja kes peatselt 
“viskab nad sügavikku”; justkui 
praegugi kuuldes “seda suurt häält 
taevast” ütlemas: “Vaata, Jumala telk 
on inimeste juures ning tema asub 
nende juurde elama ning nemad saa- 
vad tema rahvaiks ning Jumal ise on 
nende juures nende Jumalaks. Tema 
pühib ära iga pisara nende silmist 
ning surma ei ole enam ega leina- 
mist ega kisendamist, ning valu ei 
ole enam, sest endine on möödunud” 
(Ilm 21:3-4). 


-C III 


Kolmas Jumalast sündinute pii- 

bellik tunnusmärk, mis on kõi- 
gist suurem, on armastus: täpsemalt 
“Jumala armastus, mis on välja vala- 
tud nende südamesse Püha Vaimu 
läbi, kes neile on antud” (Rm 5:5). 
“Et te olete aga pojad, siis on Jumal 
läkitanud teie südamesse oma Poja 
Vaimu, kes hüüab: “Abba! Isa!” (GI 
4:6) Selle Vaimu kaudu, aina üles- 
poole vaadates oma Jumala kui oma 
lepitatud Isa poole, hüüavad nad Te- 
ma poole oma igapäevase leiva pä- 
rast ja kõikide asjade pärast, mida 
on tarvis nii nende hingedele kui 
ihudele. Nad valavad üha oma süda- 
med välja Tema ees, teades, et “neil 


on käes need palved, mis nad on te- 
malt palunud” (1Jh 5:15). Nad tun- 
nevad Temast rõõmu. Tema on nen- 
de südame rõõm, “nende kilp ning 
nende tasu on väga suur”. Nende 
hinge igatsus on Tema poole; nende 
“roog ja jook on teha Tema taht- 
mist”; ja nad on “täis nagu rasvast ja 
õlist ning nende suu kiidab teda 
hõiskehuulil” (Ps 63:6). 


C) Ja selles mõttes ka “igaüks, kes 

armastab seda, kes ta on sünni- 
tanud, armastab ka seda, kes temast 
on sündinud” (1Jh 5:1). Ta vaim 
hõiskab Jumala, oma Päästja pärast. 
Ta “armastab Issandat Jeesust Kris- 
tust siiruses”. Ta “hoiab” nii “Issanda 
poole”, et “on temaga üks vaim”. Ta 
hing ripub Tema küljes ja peab Teda 
ülepea armsaks, “silmapaistvaimaks 
kümne tuhande hulgast”. Ta teab, ta 
tunneb, mida see tähendab: “Mu kal- 
lim on minu, ja mina kuulun temale” 
(Ül 2:16). “Sa oled kõige kaunim 
inimlastest, arm on valatud su huul- 
tele, seepärast on Jumal sind õnnis- 
tanud igavesti” (Ps 45:3). 


Selle Jumala-armastuse välti- 

Matu vili on meie ligimese-ar- 
mastus, iga hinge armastus, kelle Ju- 
mal on loonud; jätmata välja meie 
vaenlasi, jätmata välja neid, kes 
praegu “meid taga kiusavad”; armas- 
tus, millega me armastame iga ini- 
mest kui iseennast — nagu omaenese 
hinge. Jah, meie Issand on seda väl- 
jendanud veelgi jõulisemalt, õpeta- 
des meid “armastama üksteist nõnda 
nagu tema meid on armastanud”. 
Vastavalt sellele ka käsk, mis on kir- 
jutatud kõigi nende südamesse, kes 
armastavad Jumalat, ei ole midagi 
muud, kui see: “Armastage üksteist, 
nagu mina olen armastanud teid!” 
Nüüd “Jumala armastuse me oleme 
ära tundnud sellest, et ta on jätnud 
oma elu meie eest; ning meie oleme 
kohustatud”, siis, nagu Apostel 
õigesti järeldab, “jätma oma elu ven- 
dade eest” (1Jh 3:16). Kui me tunne- 
me, et me oleme selleks valmis, siis 
armastame me tõeliselt oma ligi- 
mest. Siis “me teame, et oleme tul- 
nud surmast ellu, sest me armasta- 
me vendi” (1Jh 3:14). “Sellest me 
tunneme,” et me oleme Jumalast 


sündinud, “et me püsime temas ja te- 
ma meis, et ta on andnud meile osa 
oma Vaimust” (1Jh 4:13). “Sest ar- 
mastus on Jumalast ja igaüks, kes” 
nõnda “armastab, on sündinud Ju- 
malast ja tunneb Jumalat” (1Jh 4:7). 


Ent mõned võivad siiski küsida: 


“Kas Apostel mitte ei ütle: “See 
on Jumala armastamine, et me pea- 
me tema käske”?” (1Jh 5:3) Jah, ja 
see on ka meie ligimese armastami- 
ne samas mõttes, nagu see on ka Ju- 
mala armastamine. Kuid mida sa sel- 
lest järeldad? Et väliste käskude pi- 
damine on kõik, millele viidatakse 
kui Jumala armastamisele kogu oma 
südamega ja kogu oma hingega ja 
kogu oma jõuga ja kogu oma mõistu- 
sega, ning oma ligimese kui iseenese 
armastamisele? Et Jumala armasta- 
mine ei ole mitte hinge kiindumus, 
vaid pelgalt välispidine teenistus? Ja 
et oma ligimese armastamine ei ole 
mitte südamehoiak, vaid pelgalt vä- 
liste tegude tegemine? Apostli sõna- 
de sellise metsiku tõlgenduse maini- 
mine on piisav selle tõlgenduse kum- 
mutamiseks. Selle teksti lihtne ja 
vaieldamatu tähendus on see: “see 
on Jumala armastamise”, kõige esi- 
mese ja suurima käsu märk ehk 
tõestus — et me peame kõiki ülejää- 
nud käske. Sest tõeline armastus, 
kui ta kord välja valatakse meie sü- 
damesse, sunnib meid seda tegema; 
kuna igaüks, kes armastab Jumalat 
kogu oma südamega, ei või muud, 
kui vaid teenida Teda kogu oma 
jõust. 
Seega siis on selle Jumala-ar- 

mastuse (niivõrd, kui seda saab 
sellest eristada) teine vili üleüldine 
kuulekus sellele, keda me armastame, 
ning Tema tahtega kokku sulamine; 
kuulekus Jumala kõikide — nii sees- 
miste kui väliste — käskude suhtes; sü- 
dame ja elu kuulekus igas hoiakus 
ning käitumisviisis. Ja üks hoiakutest, 
millele siin kõige ilmsemalt viidatak- 
se, on “innukus headele tegudele”; 
nälg ja janu teha head igal võimalikul 
viisil ja kõikidele inimestele; rõõm “te- 
ha kulu ja kulutada iseennast teiste 
hingede heaks”, iga Jumala lapse 
heaks, mitte oodates tasu ses maail- 
mas, vaid ainult õigete ülestõusmises. 

CIV 


Nõnda olen ma siis lihtsal kom- 
bel välja toonud need uuestisün- 
ni tunnusmärgid, mis ma leian olevat 
ära toodud Pühakirjas. Nõnda vastab 
Jumal ise sellele kaalukale küsimuse- 
le, mis tähendab olla sündinud Juma- 
last. Selline, kui pöörduda Jumala Sõ- 
na poole, on “igaüks, kes on sündinud 
Jumalast”. See tähendab, Jumala Vai- 
mu otsuse kohaselt, olla Jumala poeg 
ehk laps. See tähendab nõnda uskuda 
Jumalasse Kristuse läbi, et “mitte teha 
pattu”, ja tunda, alati ja kõigis paigus, 
seda “Jumala rahu, mis on ülem, kui 
kogu mõistmine”. See tähendab nii 
loota Jumalale Tema armsa Poja kau- 
du, et mitte ainult omada “hea süda- 
metunnistuse tunnistust”, vaid ka, et 
“seesama Vaim tunnistaks koos teie 
vaimuga, et te olete Jumala lapsed”: 
millest ei saa tulla muud, kui “alatist 
rõõmustamist temas, kelle kaudu te 
olete nüüd saanud lepituse”. See tä- 
hendab nõnda armastada Jumalat, 
kes on teid nii armastanud, nagu Ta 
kunagi ei ole ühtki loodut armasta- 
nud: nii, ette ei saa teisiti, kui peate ar- 
mastama kõiki inimesi nagu iseendid; 
mitte armastusega, mis üha põleb teie 
südames, vaid mis paiskab oma leeke 
kõikidesse teie tegudesse ja kogu teie 
käitumisse, ning mis teeb terve teie elu 
“armastuse tööks”, üheks jätkuvaks 
kuulekuseks nendele käskudele: “Ol- 
ge armulised, nagu teie Isa on armuli- 
ne!”; “Olge pühad, sest mina olen pü- 
ha!”; “Teie olge siis täiuslikud, nõnda 
nagu teie taevane Isa on täiuslik!” 
Kes olete siis teie, kes nõnda ole- 
te Jumalast sündinud? Te “teate, 
mida Jumal teile armust kingib”. Te 
teate hästi, et te olete Jumala lapsed ja 
“te võite kinnitada tema ees oma sü- 
dant”. Ja igaüks teie seast, kes on tä- 
hele pannud neid sõnu, ei või muud, 
kui tõeliselt tunda ja teada, kas sa sel 
tunnil (vasta Jumalale ja mitte inime- 
sele!) oled sellisel viisil Jumala laps 
või mitte! Küsimus ei ole selles, mis Si- 
nust tehti ristimisel (ära hiili kõrvale!), 
vaid mis sa oled praegu. Kas lapse- 
õiguse Vaim on praegu sinu südames? 
Pöördu selleks oma südame poole. 
Ma ei küsi, kas sa sündisid veest ja 

Vaimust. Vaid, kas oled sa praegu Pü- 
ha Vaimu tempel, kes elab sinu sees? 
Ma möönan, et sind “on ümber lõiga- 
tud [...] Kristuse ümberlõikamisega” 
(nagu Püha Paulus rõhutatult nimetab 
ristimist). Kuid kas Kristuse Vaim ja 
kirkus praegu hingavad sinu peal? 
Muidu on sinu “ümberlõikamine saa- 
nud eesnahaks”. 


Ära ütle on südames: mind risti- 
ti kord, seepärast olen ma prae- 
gu Jumala laps. Oh häda, see järeldus 
veab igal juhul alt. Kui palju on risti- 
tud õgardeid ja joodikuid, ristitud va- 
letajaid ja valevandujaid, ristitud 
sõimlejaid ja kurja-rääkijaid, ristitud 
hoorajäägreid, vargaid, väljapressi- 
jaid! Mis sa arvad? Kas need on nüüd 
Jumala lapsed? Tõesti ma ütlen sulle, 
ükskõik, kes sa oled, keda iseloomus- 
tab ükski neist eelloetletud asjadest: 
“Teie olete oma isast kuradist ning ta- 
hate teha oma isa tegude järgi”. Teile 
ma hüüan Tema nimel, keda te taas 
risti lööte, ja Tema sõnadega ka teie 
ümberlõigatud eelkäijatele: “Te maod, 
te rästikute sugu, kuidas te võiksite 
põgeneda ära põrgu kohtust?” 


Tõepoolest, kuidas — kui aga 


peate uuesti sündima! Sest 
praegu te olete surnud oma üleastu- 
mistes ja pattudes. Öelda siis, et te ei 
saa uuesti sündida, et ei ole muud 
uuestisündi, kui ainult ristimises, tä- 
hendab teie kõikide pitserdamist nee- 
duse alla, teie põrgusse määramist il- 
ma mingi abi ja ilma lootuseta. Ja 
võib-olla mõned arvavad, et see on 
õiglane ja õige. Oma innukuses Väge- 
de Issanda pärast võivad nad öelda: 
“Hävita sootuks need patused ama- 
lekid! Surmatagu kõik gibeonlased! 
Nad ei vääri paremat.” Ei, ka mitte 
mina, ka mitte sina — minu ja sinu 
kõrb, nagu ka nende oma, on põrgu. 
Ja see on ainult halastusest, vabast, 
ärateenimatust halastusest, et meie ei 
ole praegu kustumatus tules. Sa üt- 
led: “Aga me oleme pestud, me oleme 
uuesti sündinud veest ja Vaimust.” 
Nemad olid ka. Seepärast ei takista 
see teid absoluutselt praegu olemast 
nagu nemad. Kas te ei tea, et “mis ini- 
meste seas on kõrge, see on Jumala 
ees jäledus”? Tulge välja, te “selle 
maailma pühad”, teie, kes olete ini- 
meste poolt austatud, ja vaadake, kes 


viskab esimese kivi nende pihta, nen- 
de õnnetute pihta, kes ei kõlba elama 
siin maa peal, need labased hoorad, 
abielurikkujad, mõrtsukad. Ainult et 
õppige esmalt, mida see tähendab: 
“Igaüks, kes vihkab oma venda, on 
mõrvar” (1Jh 3:15) — “Igaüks, kes nai- 
se peale vaatab teda himustades, on 
oma südames temaga juba abielu rik- 
kunud” (Mt 5:28) — “Te abielurikku- 
jad! Kaste siis ei tea, et sõprus maail- 
maga on vaen Jumalaga?” (Jk 4:4) 


“Tõesti, tõesti, ma ütlen sulle, ka 


sina pead ülalt sündima.” “Kes 
ei sünni ülalt, ei või näha Jumala rii- 
ki.” Ärge toetuge enam tolle murtud 
pillirookepi peale, et te olite ristimi- 
ses uuesti sündinud. Kes eitab, et teid 
tehti siis “Jumala lasteks ja taevariigi 
pärijateks”? Kuid vaatamata sellele 
olete te praegu kuradi lapsed; selle- 
pärast peate te uuesti sündima. Ja är- 
gu saatan pangu teie südamesse nori- 
da ühe sõna kallal, kui asi on selge. 
Te olete kuulnud, mis on Jumala las- 
te tunnusmärgid; igaüks teie seast, 
kelle hingel neid ei ole, olgu te risti- 
tud või ristimata, peab need saama 
või muidu pole kahtlust, et te lähete 
igavesti hukka. Ja kui teid on ristitud, 
siis on teie ainus lootus see: et need, 
kes ristimises tehti Jumala lasteks, 
aga praegu on kuradi lapsed, võivad 
jälle võtta vastu “meelevalla saada Ju- 
mala lasteks”; et nad võivad jälle vas- 
tu võtta selle, mis nad on kaotanud, 
“lapseõiguse Vaimu, kelles me hüüa- 
me: “Abba! Isa!”” 


Aamen, Issand Jeesus! Saagu 


igaüks, kes valmistab oma sü- 
dant, jälle Sinu palet otsima, seda lap- 
seõiguse Vaimu ja hüüdku ta: “Abba! 
Isa!” Olgu tal jälle meelevald uskuda 
Sinu nimesse selleks, et saada Juma- 
la lapseks; et ta teaks ja tunneks, et 
tal “on lunastus, pattude andeksand- 
mine”, ja et “ta ei saa teha pattu, sest 
ta on sündinud Jumalast”. “Sünnita- 
tagu ta taas elavaks lootuseks”, et ta 
“puhastaks ennast, just nagu Sina 
oled puhas”! Ja “et ta on poeg”, siis 
hingaku tema peal armastuse ja kir- 
kuse Vaim, puhastades teda “kõigest 
liha ja vaimu rüvedusest” ja õpetades 
teda “täiustama oma pühadust Juma- 
la kartuses”. 


Tõlkinud Priit Gregorios Tamm 


MEILT JA MUJALT - [INNI 


Koolitus lasteöö tegijatele 


2 4 novembril 2012 peeti Tallinnas EMK lasteöö tegijate kooli- 

otus, mis oli suunatud värsketele õpetajatele, kes on äsja alus- 
tanud või alustamas teenimistööd pühapäevakoolis, kas siis täiskoha- 
ga või abilistena. Koolitusel osales 28 inimest. 

Päev algas Eivin ja Evelin Toodo organiseeritud ülistusega, mis kõi- 
kide mõtted Jumalale juhtis. Järgnes superintendendi julgustav ning 
ülesehitav tervitus. Lii Lilleoja pidas loengu teemal “Pühapäevakool, mi- 
da peaksid eelnevalt teadma?”. Ürituste organiseerimiseks jagas näpu- 
näiteid Marjana Luist ning laste praktilisest vaimulikust nõustamisest 
rääkis Pille Havakats. Kui loengud olid kuulatud, oli kõigil võimalik osa- 
leda EMK lastetöö toimkonna antud näidispühapäevakoolitunnis ning 
seejärel endal õpetajana kätt proovida. 

Päeva lõpetas mõnus palveosadus ja oligi käes aeg lahkuda. Kõlama 
jäi mõte, et koolitus oli vahva, aga oleks võinud olla pikem, sest küsimu- 
si algajatel tegijatel jätkub. 

Tänu kõigile tegijaile, osalejaile, lahkele majahaldajale ning kokale. 

EGLE HOLLMAN 
EMK lastetöö koordinaator 


MANBOKAR OGLUUMA DCTOMCXON METOAMOTCEDA LUMI 
VIL PAKBEPE 4 

CEMMHAP AAA CYTIPYYKECKHX TIAP 
Balošm — oguim Mumõn 


Narva pereseminaride plakat. Rek- 
laammaterjalide ja töövihikute trük- 
kimist Narva kursuse tarbeks toetas 
VKG Elektrivõrgud. Trükised ja rek- 
laam valmisid OU-s Jovi. 


JUMOLA ON RAKKAUS 


mat: ustavus ja pühadus abielus, intiimsuhted perekonnas 
ja pereplaneerimine, annid ja kutsumus — teenimine pere- 
konnas. Seminarid juhtisid tähelepanu sellele, kuidas kor- 
raldada oma suhteid perekonnas, et need vastaksid Juma- 
la kehtestatud korrale. Kõlama jäi, et paljude probleemi- 
de põhjuseks abielus on inimlik egoism. 

Seminaridel osales üldse 27 inimest, neist paljud sõit- 
sid kohale Kohtla-Järvelt; kolmandal kohtumisel osales 
kolm perekonda Narva-Jõesuust. Kõik osalejad jäid semi- 
nariga rahule ja Kohtla-Järve Jumala Sõna kogudus on 
huvitatud pereseminari materjalidest, et kasutada neid ka 
oma koguduse peretöös. Head reklaami tegi peresemina- 
rile Narva kristlik raadiojaam Raadio Eli. 


ERKKI SEPP 


, i EMK Narva koguduse pastor 
Narvas peeti pereseminare 


arva koguduses algas 2013. aasta pere- 
Ni nsge tähe all. 

Pastori kutsel käisid kolm korda Narvas 
Tallinna koguduse venekeelse tugikeskuse 
“Perekond” tegijad Tatjana Radomskaja, 
Roman Radomski, Aleksandr Fjodorov ja Ve- 
ronika Fjodorova. Seminarid toimusid 19. jaa- 
nuaril, 2. ja 16. veebruaril, teemaks oli “Kahe- 
kesi ühel teel”. 

Esimesel kohtumisel toimus õpetus kahel 
teemal: perekondlik õnn — Jumala plaan abi- 
eluks, perekondlik hierarhia ja perekonnapea 
prioriteedid. Teise kohtumise teemadeks oli 
abikaasade vajaduste rahuldamine omavahel 
ja koostöös Jumalaga, konfliktid ja nende la- 
hendamine perekonnas ning andestus. Kol- 
mandal kohtumisel oli päevakorras kolm tee- 

Giideoni laager ootab kahekümne esimest töösuve 


MK laager Aa rannas alustas tegevust 1993. aastal ning on tä- 
Ji jätnud selja taha kakskümmend töösuve. Nende aasta- 
te jooksul on võõrustatud ligi 30 000 inimest. 

Giideoni laagri tegevusest sai põhjaliku ülevaate ka EMK kiriku- 
valitsus, kus laagri kauaaegne direktor Artur Põld tegi seni tehtust 
kokkuvõtte 8. veebruaril. Direktori sõnul laagril probleeme ei ole, 
küll aga vajadusi, nagu igas töövallas. Olulisemad sihid eelseisval 
tööaastal puudutavad rahvusvahelist lastelaagrit, milles koos soom- 
lastega oodatakse osalema 400 last. Teist aastat oodatakse laagrisse 
lapsi Valgevenest ja kolmandat aastat Venemaalt. Kavas on hotelli- 
ruumide väljaehitus, laager on saanud hotellitubadesse täiendavat 
mööblit Soomest. 

Kirikuvalitsus arutas ka laagri turvalisuse tagamise küsimusi, na- 
gu suitsuandurite paigaldamine igasse ruumi ning laagri elektrisüs- 
teemi ülevaatus (eelkõige hotelli osas, enne kui seal algavad sisevii- 
mistlustööd). 

Tänavu kevadel otsustab kirikuvalitsus ka laagri nõukogu uuenda- 
mise küsimuse. Praegu on laagri nõukogu liikmed Lii Lilleoja, Olav 
Pärnamets, Sergei Sutškov, Taavi Hollman, Urve Pärnamets ja Uno 
Looris ning juhatuse liige Artur Põld. 

18. mail oodatakse kõiki huvilisi Giideoni laagrisse “Teeme ära!” 
koristuspäevale. 

KT 


Hiiumaa rahvuslik 
palvus-hommikusöök 


MK superintendent Taavi Holl- 
man osales märtsi alguses Hiiu- - 
maa rahvuslikul palvus-hommiku- - 
söögil. . 
Hiidlased kogunesid palvus-hom- : 
mikusöögile Kärdla Rannapaargusse ° 
laupäeval, 2. märtsil kell üheksa : 
hommikul. EMK superintendent, kes : 
oli palutud Hiiumaale jutlustama, : 
kõneles teemal “Rahu, Shalom”. 
Muusikaga teenis kokkutulnuid = 
EELK Kärdla kiriku kammerkoor : 
Kristiina Harjaku juhatusel. : 
Kohalolijad tänasid ja palvetasid ° 
muu hulgas Eestimaa ja eesti rahva | 
püsimise ja jätkusuutlikkuse eest, : 
rahva moraalse puhtus ja aususe - 
eest; presidendi, peaministri, valitsu- - 
se ja Riigikogu eest. Mõeldi sellele, = 
et Eesti poliitika oleks üksteist aus- : 
tav, et kõik parteid mõtleksid riigi- 
mehelikult, aga ka sellele, et Hiiu- : 
maal säiliks loodus- ning elukesk- E 
kond, mille tõttu on saarele hea tulla. | 
KT 7 

EAUIP juhtide 
koolitusprogramm Tallinnas 
Mi alguses oli meie kiriku inimestel 


jälle võimalus osaleda Eesti Evangeelse 
Alliansi vahendatud ülemaailmsel juhtide 
koolitusel EOUIP (varustamine), mille on el- 
lu kutsunud John Maxwell. 

Koolitus oli järjekorras juba viies, sari algas 
Eestis poolteist aastat tagasi. Kõik loengud ja 
töövihikud tõlgitakse nii eesti kui ka vene keel- 
de. Olles üks koolitusel kasutatavate töövihiku- 
te eestikeelse tõlke ettevalmistajatest, imetlen 
programmi praktilisust ja põhjalikkust. 

Koolituse reklaam ei ole olnud ülivõrretes 
ennastkiitev ega ole toonud kokku suuri mas- 
se, kuid julgen seda nimetada parimaks süste- 
maatiliseks koolitusprogrammiks, mis sobib 
vaimulikule juhile, kes ei ela igapäevast elu 
mitte emotsioonide peal, vaid tehes tööd Juma- 
lalt antud visiooni ja positiivse innustusega, tõ- 
siselt ja vastutustundlikult. 

Selles sarjas on sügisel tulemas veel üks 
koolitus, kuhu kutsun osalema kõiki meie kiri- 
ku praegusi ja tulevasi juhte. 

INNA VÄLJA 
Tallinna koguduse väikegrupitöö koordinaator 

Kevad EMK Naiste Ühenduses 


aistetöö kevadiseks suursündmuseks on juba tradit- 
N siooniliselt osalemine palvepä: jumalateenistuse 
korraldamises märtsikuu esimese 
aailma palvepäeva (World D 
mine, mis saialguse 1870. aastal USA-s ja ühendab tänapäe- 
val ligi 180 ja piirkonda. Palvepäeva jumalateenistusi 
peetakse ühesuguse teksti alusel üle maailma ja teenistust 
d viivad läbi eri konfessi 3 ide naised, kuid palvepäev on ava- 
tud kõikidele42013. a: palv etekstid koostas Prantsusmaa 
orralduskorit A 
Tallinnastälga < ik meer line jumalateenistus 1. märtsil 
kell 18 i kirikus, aks “Ma olin võõras, aga sa 


võtsid m 


astu”. Õpetaja Avo Üprus pidas teemakohase 
Kh ama jäi sikli ö avad Lu us: kuidas 
) uid as me AA n r( 


NB! 4. mail peame Tallinna metodisti kirikus naistekon- 
verentsi! Külla on taas tulemas teoloog, koolitaja, paljude 
raamatute autor, Espoo ülistusjutlustaja Anna-Liisa Valta- 
vaara. Täpsem info aprillis. 


e9000000000000000800000000000000000000800000000000080800000008000080, 

Tunnustus Tähetornile 


012. aasta lõpp tõi EMK 

lastekeskusele Tähetorn 
Aadu Luukase missiooni- 
preemia nominendikarika. 

Tähetorn kuulus kuue 
nominendi hulka, kes valiti 
44 kandidaadi seast. Üks 
nominentidest oli ka EELK 
peapiiskop Andres Põder. 
Laureaadi tiitli pälvis Narva 
Kolledži direktor Katri Raik. 
Tähetornlased on siiralt tä- 
nulikud kõikidele sõpradele, 
vabatahtlikele, toetajatele ja 
suurpartneritele, tänu kellele 
ja kellega koos nii austus- 
väärse preemia teenisime. 

Praegu valmistub Tähe- 
torn hoogsasti kevadhoo- 
ajaks, mis on majas tavaliselt 
kõige kiireim aeg. On klassi- 
de lõpetamine ja palju külali- 
si. 

Juunis saabub meile appi 
kolm misjonigruppi USA-st. 
Neist Tennesseed esindav 
meeskond aitab läbi viia su- 


Foto: MALL TAMM 


Aadu Luukase missiooni- 
preemia nominendikarikas, 
mille Lastekeskuse Tähetorn 
esindajad läinud aasta lõpul 
Aadu Luukase pojalt Indrek 
Luukaselt vastu võtsid. 


velaagri Pedasel ning Texa- 
sest ja Oklahomast tulevad 
inimesed aitavad teha majale 
jooksvat remonti, aga ühtlasi 
sisustada laste vaba aega. Iga 
meeskond on kohal umbes 
nädala ning külalised külas- 
tavad muu hulgas kindlasti 
ka EMK pühapäevaseid ju- 
malateenistusi. 
MALL TAMM 
Lastekeskuse Tähetorn juhataja 

Päikesekiir avab uksed 


MK Jõhvi koguduse ja Jõhvi vallavalitsuse 

koostööna on loodud MTÜ Puuetega Laste Tu- 
gikodu Päikesekiir ja pandud alus puuetega laste 
päevakeskusele, mis loodetakse avada aprillis. 

MTÜ Puuetega Laste Tugikodu Päikesekiir pro- 
jektijuht Ursula Randlaine tutvustas tegijate mõtteid 
ka 8. märtsi kirikuvalitsuse koosolekul: “Päikesekiir 
hakkab puuetega laste päevahoiuteenust pakkuma 
esialgu seitsmele lapsele. Päikesekiire tegevus või- 
maldab nende laste vanematele vaba aega ja tulevi- 
kus tõenäoliselt ka tööl käimist, kuna plaanib oma 
tegevusega jõuda nii kaugele, et suudab päevahoiu- 
teenust pakkuda tööpäeva pikkuse võrra.” 

Jõhvi koguduse pastori Artur Põllu sõnul tekkis tal 
idee organiseerida midagi puuetega laste ja nende va- 
nemate toetamiseks juba kuus aastat tagasi. Plaanid 
hakkasid realiseeruma pärast seda, kui avanes või- 
malus võtta 30 aastaks tasuta rendile tühjaks jäänud 
noortekeskuse hoone. Praeguseks on jõutud nii kau- 
gele, et tõenäoliselt aprillist alates saavad lapsed kes- 
kuses käima hakata. Hoone juures on tööd veel palju, 
suvel oodtakse appi ka vabatahtlikke USA-st. 

Jõhvi metodistide tegevus on äratanud tähelepa- 
nu ka laiemalt, ajakirjanik Rita Puidet on Päikese- 
kiire asutamisloost ja plaanidest kirjutanud loo 
“Väikestest asjadest sünnivad suured” 14. märtsi 
Eesti Kirikusse. 

Rohken infot: www.sunbeam.ee 

KT 

Poooeoeoeeoeeoeeeeveeoeeeeeeeeeeveeeeeeeeeeeeeeoeee? 


NÕUANDENURK 


Kuidas kevadel terve püsida? 


Nakkushaiguste vältimisel on kõige olulisem 
korralikult käsi pesta, vältida kokkupuudet 
haigestunud inimestega ja haiguspuhangu 
korral hoiduda rahvarikastest siseruumidest. 


itte ainult kevadtalvisel haiguste perioodil, vaid ül- 

disemaltki on oluline hoida unerütmi - igal inime- 
sel on vaja end korralikult välja magada, siis jätkub päe- 
val jõudu tegutseda. 

Organism vajab ka liikumist või siis tervisesporti, mi- 
da võiks iga päev harrastada vähemalt pool tundi või 
kolm-neli korda nädalas tunnikese. Hea koormuse anna- 
vad õpilastele kehalise kasvatuse tunnid. 

Oluline on tervislik toitumine, mis hoiab normis keha- 
kaalu ja aitab tarbida toitaineid õiges vahekorras. Süüa tu- 
leks mitmekesiselt ning vältida ühtede ja samade toidu- 
ainete söömist pika aja vältel. Eelistada võiks kodust ja 
ökoloogiliselt puhtamat toodangut ning tarbida võimali- 
kult vähe kunstlikke värv- ja säilitusaineid. Tervislik toit 
tugevdab ka meie immuunsüsteemi. Nii võiks väsimuse 
korral olla abi rohkelt c-vitamiini sisaldavatest marjadest 
ja puuviljadest, nagu mustsõstrad, greip, apelsin, kiivi jt. 

Lõunatoidu tervislikkust aitab aga tagada taldrikuree- 


gel, mis ütleb, kuidas praetaldrik toiduga täita: salateid 
või aurutatud-hautatud-keedetud köögivilju tõsta endale 
poole taldriku jagu; kala, kana või liha võiks moodusta- 
da veerandi lõunaportsjonist; lisand, näiteks riis, kartul, 
tatar, makaronid vm ülejäänud veerandi. Kui tegemist on 
segutoiduga, nagu risoto, lasanje või vormiroog, siis 
peaks segutoit moodustama poole ja salatid-köögiviljad 
samuti poole portsjonist. 

Kui siiski haigeks jääd, on oluline puhata ja haigus 
korralikult välja ravida, et ei tekiks tüsistusi (kopsupõle- 
tikku, põskkoopapõletikku või südamelihase põletikku). 
Nohuse nina aitab lahti hoida mõni nohurohi, mida saab 
osta apteegist. 


Hoolitsegem oma tervise eest ja hoidkem oma templit. 


“Eks te tea, et te olete Jumala tempel ja teie sees elab 
Jumala Vaim?” (1Kr 3:16) 

“Ent Teda haavati meie üleastumiste pärast, löödi 
meie süütegude tõttu. Karistus oli Tema peal, et meil 
oleks rahu, ja Tema vermete läbi on meile tervis tulnud.” 
(Is 53:3) 

LIISI TALV, Lääne-Tallinna Keskhaigla ja 
Ida-Tallinna Keskhaigla arst-resident 

Minu aasta Saksamaal 


MARETA NÕMME 


Jumalal on meie kõigi 
jaoks oma plaan, 
küsimus on selles, 
kas laseme Tal ennast 
juhtida. 


2011. aasta külmal ja kargel talvel pa- 
ni Jumal minu südamesse mõtte min- 
na pärast keskkooli misjonäriks. Ku- 
hu, seda ma sel hetkel veel ei tead- 
nud. Et olen isepäine, hakkasin otsi- 
ma võimalusi. Minu soov oli minna 
mõnda soojemasse paika maksimaal- 
selt kolmeks kuuks, sest sügisest 
plaanisin minna õppima Tallinna teo- 
loogilisse seminari. Kuid oma otsin- 
gutes kaotasin justkui pea, leides kõi- 
ke ja rohkem, kuid samas ei midagi. 
Siis panigi Jumal mind istuma ja üt- 
les: “STOPB ma tean kuhu. Ma ta- 
han, et sa läheksid, aga sina pead 
kannatlik olema.” Neli kuud hiljem, 
aprillis, näitas ta mulle teed. Olin saa- 
nud oma misjoniaasta esimese õppe- 
tunni — Jumalal on oma aeg. 

Teekond 

Paik, kuhu ta mind saatis, ei ol- 
nudki nii kaugel ega ka mitte kõige 
soojem, ehkki tunduvalt soojem kui 
Eesti — nimelt Saksamaale. Osalesin 
projekti International Mission Team 
ehk IMT neljandas meeskonnas 
IMT4, mis tegutses aastail 2011-— 
2012. Projekti juhtideks olid Barry 
Sloan (kes oli sel ajal veel kohaliku 
koguduse pastor), Katja Siegert 
(Check Pointi projekti üks peamisi 
eestvedajaid) ja Verona Lasch (Ida- 
Saksamaa noorte- ja lastetöö toim- 
konna üks juhte). 

13. augustil, olles jätnud nägemist 
pere, sõprade, kallite ja tuttavate ini- 
mestega, istusin lennukile ja suundu- 
sin peaaegu et tundmatusse. Saksa- 
maal lennukist maha tulles olin ihu- 
üksi keset Berliini, paberile kirjuta- 
tud üks sõna, milleks oli Zwickau, 
mis asub mitme tunni tee kaugusel 
Berliinist. Olin orienteerumas Berlii- 
nis, kus inimesed ei taha eriti inglise 
keeles rääkida, mis oli sel hetkel mi- 
nu ainus võimalik suhtluskeel. Leid- 
sin siiski üles rongijaama, mis oli nii 


suur ja mitmekorruseline, et olin kin- 
del — sinna ma jäängi. Kuid koos Ju- 
malaga leidsin ka seal tee ning pärast 
mitut rongivahetust ja perroonide va- 
hel jooksmist, kohati teadmata, et kas 
tegu on õige rongiga, saabusin kuue 
tunni pärast sihtkohta. Seal võttis 
mind vastu Verona Lasch, kes aga 
rääkis — teadagi — saksa keeles. Minu 
saksa keel piirdus sel hetkel kons- 
tateeringuga: “Ich spreche kain 
Deutch.” (“Ma ei räägi saksa keelt.”) 

Algas autosõit minu uude koju 
Zwickausse, kus elasin kolm nädalat. 
Seal hakkasin ka saksa keelt õppima, 
kuulates iga lauset kaks korda: üks 
kord inglise ja siis saksa keeles. Miski 
mu elus pole olnud raskem, kui õppi- 
da kolme nädalaga algtasemel aru 
saama ja rääkima saksa keelt. Õpeta- 
ja rääkis ainult saksa keeles ja ma ei 
saanud alguses midagi aru. Nutsin 
enne saksa keele tundi ja pärast sak- 
sa keele tundi. Need kolm nädalat 
olid justkui proovikivi, et kas see 
plaan on Jumalast. Tunnistan, et kui 
see ei oleks olnud Jumalast, oleksin 
pärast seitset päeva esimese lennuki- 


ga Eestisse tagasi sõitnud, sest mul ei 
lubatud enam kasutada inglise keelt, 
vaid üksnes neid saksa sõnu, mida 
olin seitsme päevaga õppinud. Ning 
sel samal hetkel, selles äärmiselt kee- 
rukas ja raskes olukorras, tundsin 
täielikku Jumala ligiolu. Teate seda 
lugu mehest, kes jalutab oma elupäe- 
vade lõpul koos Jumalaga rannas ja 
küsib, et miks mõnes eluetapis on lii- 
val näha vaid ühed jalajäljed; miks Ju- 
mal ta neil rasketel hetkedel üksi jät- 
tis? Ja Jumal vastab: “Need ei ole sinu 
jäljed, vaid minu jäljed. Need olid het- 
ked, kui ma sind kätel kandsin.” Nii 
tundsin ennast ka mina; ma tundsin 
füüsiliselt, et Jumal kannab mind oma 
kätel sellest olukorrast läbi. 

Kui kolm nädalat mööda sai, asu- 
sin elama tunni tee kaugusele Chem- 
nitzi linna, millest kujunes minu ko- 
du järgnevaks kümneks kuuks ja mis 
on seda ka praegu minu südames. 


Kodu Saksamaal 


Meie IMT4 grupp koosnes kuuest 
liikmest: kaks läti tüdrukut — Sniedze 
Vise (osales ka IMT3 grupis aastail 
2010-2011) ja Radle Baranovska, 
Joseph Leslie Riddle USA-st Alaba- 
mast, Keren Wesley Cascione Brasii- 
liast (temagi jäi veel teiseks aastaks 
Saksamaale), Claudia Siegert Saksa- 
maalt ja mina Eestist. 

Jätkasime sealt, kuhu eelmised 
kolm IMT gruppi, kes tegutsesid ala- 
tes aastast 2008, kui projekt käima 
lükati, olid jõudnud — viisime kolmes 
linnas edasi noorte-, laste- ja ema- 
beebirühmade tööd ja alustasime ise 
veel kahe ema-beebigrupiga. Lisaks 
olid meie korraldada jumalateenistu- 
sed kolmes metodisti koguduses ning 
igas kuus üks noorteteenistus Chem- 
nitzis. Jätkasime juba töötavate pere- 
kohvikutega ja alustasime ise kahe 
uuega. Reedeti toimusid kohalikus 
kodukoguduses noortekad ning teisi- 
päeviti kogunes kodugrupp, kus osa- 
lesid kohalikus metodisti haiglas õde- 
deks õppivad ja ühikas elavad noo- 
red, samuti noored nii kaugemalt kui 
ka lähedalt. Olime usinad ka laste- 
töös — korraldasime kolmes linnas 
metodisti koguduses lastele pärast- 
lõunaid, kus rääkisime Jumalast, si- 
sustasime mängudega laste vaba 


aega ning sõime küpsiseid ja puuvil- 
ju. Lisaks kord nädalas JUMP ja 
Kirchan Club ning IMT4 päris oma 
projekt — Check Point, mille uksed 
avasime kolm korda nädalas, 
teisipäevast neljapäevani, kella 
15.00-18.00. Selle projekti raames 
aitasime lastel ka koolitükke õppida. 
Ja kui alguses kogunes viis last, siis 
varsti kümme ja üsna pea igapäeva- 
selt viisteist-kakskümmend. Praegu 
külastab Check Pointi iga päev kaks- 
kümmend-kakskümmenda viis last. 
Reedene SSS kujutas endast spor- 
diüritust võimlas, kus mängisime ko- 
halike noortega spordimänge, ning 
kord kuus tegelesime Wesley-skauti- 
dega. Ka kohalik metodisti Bethania 
haigla ei jäänud kõrvale — seal korral- 
dasime keskpäeviti palvekoosolekuid. 


Kogemus 


Raske on mahutada kogu aastat 
kahele paberilehele. Kui küsitaks, mi- 
da Saksamaal veedetud misjoniaasta 
mulle kõige rohkem andis, siis oleks 
see enesekindlus. Enesekindlus ka- 
hes mõttes. Esiteks tean, et Jumalaga 
koos saan hakkama kõigega — suu- 
dan isegi olla kaugel lähedastest, mis 
ei ole alati kerge. Aga Jumal annab 
sulle nii palju lähedasi inimesi, lausa 
perekonna teises riigis. Teiseks olen 
kindlam isiksusena — mul on rohkem 
julgust katsetada ja tegutseda, sest 
tean, et saadud kogemusepagas on 
võrreldav mis tahes pedagoogiliste 
tarkuseteradega, mida ma ka maha ei 
laida. Töötada kuus päeva nädalas 
(esmaspäev oli meie vaba päev) bee- 
bide ja nende vanematega, lastegrup- 


pidega, teismeliste ja noortega oli mi- 
dagi väga tänuväärt. Ning selleks, et 
kogudust usalduse eest tänada, pole 
lihtsalt sõnu. 


Soovitus 


Ma soovitan igaühel, kellele Jumal 
on südamesse pannud kutse minna 
misjonäriks, seda teha. Selleks ei pea 
minema teise riiki, nagu seda tegin 
mina ja minu tiimikaaslased, ega ise- 
gi teise linna. Sageli peame misjonä- 
riks kedagi kuskilt kaugelt, aga see 
aasta õpetas mulle, et see ei pea nii 
olema. Misjonär on võimalik olla seal, 
kus sa parasjagu oled, ühesõnaga - 
“Ükskõik, kus sa oled, ole seal valgu- 
seks!” Haara kinni võimalusest, mida 
Jumal on sulle andmas. See pole alati 
kerge, tean omast käest, aga Jumal ei 
olegi öelnud, et see peaks olema ker- 
ge, vaid lubanud, et Tema on sinu kõr- 
val, ja kui vaja, kannab sind kätel, na- 
gu Ta mindki kandis. Jumalale järg- 
nemine on sinu elu parim otsus, ära 
lase ennast sellest ilma jätta. 

Kui kellelgi tekkis soov või igatsus 
osaleda Saksamaal IMT6 tiimis, siis 
olge julged võtma minuga ühendust e- 
aadressil mareta.nomme(Ogmail.com. 
Räägime ja palvetame üheskoos, et 
Jumala tahe sinu elus võiks saada 
kinnitust. 

Ma ei vahetaks seda aastat millegi 
vastu. Olge väga õnnistatud ja hoitud, 
käies neil radadel, mis Jumal on teile 
andnud või andmas. m 
Mareta Nõmme osales aastail 2011-2012 
Saksamaal misjoniprojektis Internatio- 
nal Mission Team ja on täna taas Pärnu 
AGAPE koguduse noortejuht. 

[ a 

AM.eAAAARR RRR XI” 


VÄIKEGRUPITÖÖ 


Tallinna koguduses räägiti mullu 9. septembril 
rohkesti väikegrupitööst. Eelmises numbris avaldasime 
tollest päevast Eivin Toodo jutluse “Jumala arm ja 
õnnistused”. Seekord jätkame Anne Saluraidi mõtetega. 


Grupitööst läbi 
isikliku prisma 


ANNE SALURAID 


Tahan rääkida grupitööst läbi isikliku prisma, 
tunnistades sellest, mis rolli on grupitöö mängi- 


nud minu elus. 


asvasin üles kristlikus 

peres ja igapühapäeva- 

ne kirikukülastus käis 

mu elu juurde. Aga tõtt 

öeldes — ega lapsena 
mulle seal toimuv suurt huvi pakku- 
nud; või kui, siis ehk meeskoori või- 
mas laul. Teismeikka jõudes tuli siis- 
ki teha isiklik otsus — kas jääda usk- 
like inimeste hulka või mitte. Jah, te- 
gin küll otsuse jääda koguduse juur- 
de, kuid tagasi vaadates võin öelda, 
et minu tollastes kõhklus- 
tes ja otsingutes aitas sel- 
lele tegelikult kaasa noor- 
te laulukoori asutamine 
Oleviste kirikus. Otsuse 
juurde jäämisele aga kaa- 


Nii võin öelda, 
et minu 
vaimuliku 
mina sündimise 
ja kasvamise 


Sest kui avame Uue Testamendi ja 
loeme, mida Jeesuse ja apostlite te- 
gudest kirjutatakse, siis on ilmne, et 
esimesed paganakristlikud kogudu- 
sed sündisid väikeste gruppide osa- 
duses kellegi kodus. Järgnevalt mõ- 
ned näited: “... kui Jeesus tuli mõni 
päev hiljem taas Kapernauma, saadi 
kuulda, et ta on kodus. Ja paljud tu- 
lid kokku, nii et isegi ukse ees ei ol- 
nud enam ruumi. Ja Jeesus kõneles 
neile Jumala sõna (Mk 2:1, 2). Või 
(Ap 10:24): “Aga üle- 
järgmisel päeval jõudis 
Peetrus Kaisareasse. 
Korneelius ootas neid 
juba (oma kodus) ja oli 
oma sugulased ja lähe- 


salöömine ansamblis Sela. kohaks oli mad sõbrad kokku kut- 
Osalemine ansambli tege- väikegrupp. sunud.” Ja veel (1Kr 
vuses oli just see, mis mu 14:26): “Kuidas siis 


vaimulikule kasvamisele aluse pani 
ja mind tohutult arendas. Sest laul- 
mise kõrval oli väga oluliseks osaks 
Piibli uurimine, usuliste küsimuste 
ja kogemuste üle arutlemine sundi- 
matus õhkkonnas ning võimalus esi- 
tada küsimusi, kartmata “oma ruma- 
lust välja näidata”. 


Uue Testamendi ajal 


Nii võin öelda, et minu vaimuliku 
mina sündimise ja kasvamise ko- 
haks oli väikegrupp. Minu arvates 
on see igati loomulik ja piibellikki. 

nüüd, vennad? kirjutab Paulus. “Kui 
te tulete (kodudes) kokku, siis on 
igaühel midagi: on laulu, on õpetust, 
on ilmutust, on keelterääkimist, on 
nende tõlgendamist — see kõik toi- 
mugu ülesehitamiseks.” 


Niisiis — laul, isiklik tunnistus, pü- 
hakirja uurimine, arutlused ja tuli- 
sed vaidlusedki Kristuse tõe üle oli 
keskkond ja õhkkond, kus Piibli 
keelt kasutades “kasteti teisi ja saadi 
ise kastetud” (viimast, st seda, kui- 
das grupiliikmele ilmutatud sõna või 


tõde tuleb kasuks kogu grupile, olen 
ka ise mitmel korral väikegrupitöös 
kogenud). Luukas kirjutab näiteks, 
kuidas Beroia usklikud uurisid iga 
päev pühakirjast, kas see, mida tun- 
tud ja tegudelt vägev apostel Paulus 
neile oli rääkinud, on ikka nii (Ap 
17:11). Ja Türannose koolis pidas 
Paulus palaval keskpäeva ajal iga 
päev arutlusi pühakirja üle: “See 
kestis kaks aastat, nii et kõik, kes 
Aasias elasid, nii juudid kui kreekla- 
sed, said kuulda Issanda sõna. Ja Ju- 
mal tegi iseäralikke vägevaid tegu- 
sid Pauluse käte läbi” (Ap 19:9-11). 

Kokkutulnutes põles soov ise as- 
jades selgusele jõuda. Kui aga selgus 
käes, oli kindlam vastata ka sõbra, 
naabri või muidu võõra küsimusele: 
miks sa oled hüljanud Rooma suu- 
red jumalad ja hakanud uskuma ris- 
tilöödud Kristust? Mis on see põhjus, 
et oled valmis tema pärast kannata- 
ma ja isegi surema? 
Wesley ajal 

Meile tuttav kogudusena kiriku- 
hoonesse kogunemine sai tegelikult 
alguse hiljem; ja kui see on sajandi- 
te jooksul ka oma sisemise struktuu- 
ri poolest kristlase elu loomulikuks 
osaks saanud, siis on hea. Ent see ei 
ole ainus võimalus kokku tulla. 

Vaatame tagasi metodisti kiriku 
algusaegadesse, John Wesley tege- 
vusele. Tema edu ja metodistliku är- 
kamise saladus peitus nimelt ja just 
väikegruppide ehk klasside töös. 
Pöördunud tulid kodudes osaduseks 


kokku selleks, et saada juhatust 
Piibli tõdede mõistmiseks ja vaimuli- 
kuks kasvamiseks, üksteise julgus- 
tamiseks ja toetamiseks. Samas ei 
kutsunud Wesley kunagi inimesi 
üles jätma maha pühapäevaseid tee- 
nistusi/missasid kirikus. Klassikok- 
kutulekud ja jumalateenistused käi- 
sid lihtsalt käsikäes. 


Teemat laiendades 


Kuid tahaksin väikegrupi kasulik- 
kust kiites teemat pisut laiendada ja 
küsin seepärast: milleks siis ikkagi 
need grupid ja klassid? 

Ma mõtlen, et noores eas nii aas- 
tate kui usu poolest oli tõepoolest to- 
re osaleda laulugrupis ja käia kodus- 
tel kogunemistel. Kuulumine kuhu- 
gi, sõpruskond ja ühised ettevõtmi- 
sed aitasid usus püsida ja olid ju 
kõik väga toredad. Nagu ma ütlesin 
- ja selle tunnistuse juurde ka jään — 
see pani aluse mu vaimulikule kas- 
vamisele ja Jumala paremale tund- 
maõppimisele. Aga alles hiljem hak- 
kasin mõistma, mida õieti tähendab, 
et mina olen kristlane. Kindlasti mit- 
te seda, et Jeesust tunnistades olen 


pääsenud põrgutulest ja kui olen 
tubli, siis saan tasuks igavese õndsa 
elugi ... , vaid seda, et Looja Jumal 
on kutsunud isiklikult mind oma rii- 
gist osa saama ja seda 
maailmas ka nähta- 
vaks tegema. 

Mõtleme pisut Jee- 
suse ütlusele Filippu- 
sele, kui see palus Tal 
neile Isa näidata. Jee- 
sus vastas: “Nii kaua 
olen ma olnud teiega, 
ja sa ütled: näita meile 
Isa? Nii kaua aega olen 
ma teie juures, ja sa ei 
ole mind veel ära tund- 
nud, Filippus? Kes on näinud mind, 
see on näinud Isa. Kuidas sa siis üt- 
led: Näita meile Isa!?” (Jh 14:8.9) Mi- 
da see tähendab? Et Jeesuse sõnades 
ja tegudes võisid inimesed ära tunda 
Jumala Isana, kes inimlastest hoolib, 
ja osa saada selle õnnistustest. “Sinu 
riik tulgu, sinu tahtmine sündigu!” 
Meie Isa palvest ei tähendagi muud, 
kui nimelt seda. 

Jeesus kutsus jüngrid end järgima 
siis seepärast, et need tema alusta- 


Jeesus kutsus 
jüngrid end 
järgima siis see- 
pärast, et need 
tema alustatud 
Jumala riigi 
nähtavaks tege- 
mist maailmas 
jätkaksid. 


tud Jumala riigi nähtavaks tegemist 
maailmas jätkaksid. 

Julgen siin ja täna täiesti häbene- 
mata ja ilma igasuguse inimliku uh- 
kuseta tunnistada, et selle- 
le arusaamisele jõudmine 
on mind viinud lähemasse 
osadusse Jumalaga kui va- 
rem ja mu usuelul on mää- 
ratult laiem mõõde kui 
üksnes “mina”. Varasem 
saamine on kasvanud ka 
andmiseks. Kuid tean sa- 
muti, et ilma väikegruppi- 
de osaduse, toetuse ja jul- 
gustuseta ei saaks ma se- 
da täna öelda. 

Ära siis ütle: “Oh, mis nüüd mi- 
na!”, “Ei maksa nii suureline olla!” 
või “Selleks valib Jumal ikka ande- 
kamad inimesed!” Hoopis alusta ku- 
sagilt! Lähtudes oma kogemusest, 
soovitan alustada osalemisega mõ- 
nes sulle sobivas väikegrupis. 

Pane ennast ja pane ka Jumal 
proovile, kas see ikka on nõnda, na- 
gu me teile täna räägime. 

Soovin teile rohkeid õnnistusi 
Jumalalt Isalt Kristuse läbi. [| | 


MISJON: Etioopia 


Missioon — MÜTSID 


Käes on kevad ja iga päev unistame, et järgmine võiks 
olla soojem ja mõnusam. Ööd ja hommikud on siiski 
veel karged ning vahel avastame alles tänaval, et oleks 
pidanud ikkagi paksema jope selga panema. Võib-olla 
vilksatab pähe mõte, et küll oleks mõnus 
elada Aafrikas. Tegelikkuses on aga näiteks 
Etioopias ööd päris külmad ja seda eriti 
vastsündinute jaoks. 

Etiooplased sünnitavad kodus ja laste su- 
remus on kõrge. Pole haruldane, et vastsün- 
dinu jääb ilma emast, kes sünnitusel sureb. 
Kuidas saada etiooplased kliinikusse, kus 
päästetakse nii laste kui ka emade elusid? 
Kliinikusse meelitavad naisi tasuta jagata- 
vad beebitarbed: beebimüts, mähkimislina 
ja seep. Lisaks sünnitusabile kliinikus laps ka vaktsi- 
neeritakse, vanematele aga jagatakse teadmisi pere- 
planeerimise vallas. 

Meie kontaktisik Etioopias, Merle Voola, on sellega 
seoses edastanud palve — kuduge Etioopia imikutele 
mütse! Paluti saata sada mütsi, hetkel oleme EMK las- 
tetöötegijate ja EEÜÜ ehk evangeelsete tudengite abi- 
ga saanud kokku 36 mütsi. Kui tahaksid ise ühe arm- 


sa mütsi kududa või on sul armas vanaema või vanatä- 
di, kes käsitööd naudib, siis võtke lõngakera ja vardad 
ning tehke üks heategu. Mütsid tuleks tuua või saata 
Tallinna metodisti kiriku valvelauda (Narva mnt 51, 
10152). 

Jeesus tuli ja suri meie pattude eest. Pühenda sina 
päevake ja mõned kroonid, et päästa üks või lausa mi- 
tu elu! 

EGLE HOLLMAN 


Lihtne mütsikudumisõpetus 


Müts peaümbermõõdule 46-48 cm 
Vaja läheb: lõng Novita 7 Veljestä 
Moniraita ja sukavardad number 3 

Loo varrastele 112 silma ja siis 
koo 4 cm soonikut (lp ja 1v). Kui 
müts on 10 cm kõrge, hakka ka- 
handama — 4 kahandust real ehk 
siis igal vardal üks. Jätka sama tegevust 12 rea ulatu- 
ses — 1 rida kahandustega, teine ilma. Seejärel kahan- 
da igal teisel real 8 silma ehk siis igal vardal 2 kahan- 
dust. Lõpuks kahanda 3 rida järgemööda. Kui varras- 
tele on jäänud 12 silma, koo soovi korral ringiratast 
väike “saba”, just nii pikk, kui soovid. Otsa meisterda 
tutt. 

Allikas: http://www.isetegija.netit/6p/mk/tutt kiz.html 

Advendiajal Kaalis 


012. aasta detsembris korraldati Saaremaal Kaalis lastele 
esimese advendi üritus, mis sai teoks kohaliku ettevõtte 
koostöös Reeküla koguduse noortega. 

Paarkümmend last said aktiivselt kaasa lüüa mängudes, 
meisterdada jõulukaarte, voolida savi ja teha paberist ketti, mis 
viidi välja ja pandi kuusele kaunistuseks. Lisaks õppisid lapsed 
selgeks draama, mida etendati hiljem liitunud külarahvale, ke- 
da kogunes kokku kolmkümmend inimest. Koos süüdati kuuse- 
küünlad ja kuulati, mida pastoril oli öelda peatse sünnipäeva- 
lapse Jeesuse kohta. Kõige lõpuks jagati kõigile sooja teed ja 
kringlit. Oli hea meel näha laste silmades rõõmu ja sära, mida üheskoos 
veedetud aeg neile pakkus. 


Fotod: MARGUS VEISVEER 


MERLIN RAEV 
Reeküla koguduse pühapäevakooli õpetaja 


Jõuluootel Tallinnas 
oli külas nukuteater 


ühapäeval, 23. detsembril peeti laste jõuluõhtut Tallinna kogudu- 
P.. läbivaks juhtmõtteks VALGUS. Õhtu oli mõeldud mitte 
ainult koguduse lastele, vaid ka lastele väljapoolt kirikut — lastekes- 
kusest Tähetorn, sõpradele-tuttavatele. 

Lapsi koos vanematega kogunes õhtule üle saja kuueküm- 
ne. Jõuluõhtut juhtisid suuremad pühapäevakoolipoisid Matri 
Joosua ja Naatan, kes said ülesandega suurepäraselt hakka- 
ma. Laulsid valgesse riietatud pühapäevakoolilapsed Merle 
Hollmani juhendamisel. Saateansambli moodustasid Peeter 
Rahuvarm, Jaan Kont, Eliisabet Hollman ja Aivar Nurmik 
ning helipuldis keeras nuppe ustav abiline Uno Looris. Arm- 
said jõululaule lauldi üheskoos oreli saatel, mida mängis Vir- 
ve Soode. Lühijutluse rääkis noortepastor Joel Aulis, kes jul- 
gustas kõiki olema latern, mille klaasid on ikka läbipaistvad 
ja puhtad. 

Õhtule oli külla kutsutud EELK lastemisjoni nukuteater 
“Talleke”, kes esitas jõululugu. Suur tänu Liivia Kaustelile ja ko- 
gu tiimile. 

Pärast jumalateenistust sai allkorrusel maiustada Marja Peet- 
maa ja teiste tublide lapsevanemate kaetud imekena jõululaua 
ääres. Tänu kõigile, kes aitasid kaasa õhtu kordaminekuks! Tä- 
nu ka kogudusele ja sponsoritele-toetajatele: Artlinki ja Prima 
Partner OÜ kaasabil sai igasse jõulupakki väike taskulamp. 

Olgu Sul ikka süda puhas ja põlemas, et valgus sinu sees 
võiks paista väljapoole — sinu koju, kooli, lasteaeda ja kõikjale, 
kus 2013. aastal liigud! 

MERLE HOLLMAN 
Tallinna koguduse pühapäevakoolitoimkond 

Räpina jagas rõõmu Võruga 


ui jõulude eel laste jõuluürituse 

üle mõtisklesime, tärkas idee 
kutsuda külla Võru kogudus. Külla- 
kutse saadetud, hakkasime tegema 
ettevalmistusi. Igati väljakutsuv tun- 
dus lastemisjoni Kristliku televi- 
siooni jõuluprogramm Tõelised 
Jõulud. 

Pastori igatsuseks oli panna laste 
silmad särama ja täiskasvanud rõõ- 
mustama selle üle, kui imeline on 
jõuluaeg koos lastega ehk koos kogu 
koguduseperega. Kas on võimalik lii- 
ta kaks nii olulist sündmust nagu las- 


te jõulupuu ja koguduse jõu- 
luõhtu? Kas ikka mahume 
kõik ära? Kas lapsed tulevad 
toime? Kuidas jagada pakke 
nii, et kõigi vajadused saak- 
sid rahuldatud? Kõik küsi- 
mused koos emotsioonidega 
said usaldatud Issanda kät- 
te. 

Ideest olid vaimustunud 
nii kogudus kui ka lapsed. Ja oligi see 
hetk käes — saal täidetud laste ja täis- 
kasvanutega nii Võrust kui ka Räpi- 
nast. 

Kõlasid programmijuh- 
tide tervitussõnad: “Tere 
kõigile, kes olete kogune- 
nud Kristliku televisiooni 
jõuluprogrammist = osa 
saama ... Oleme palunud 
stuudiosse jõuluprogram- 
mi avasõnu ütlema pastor 
Ele Paju.” 

Kogu programmi jook- 
sul esinesid meie enda 
lapsed lauludega, mida il- 
lustreerisid slaidid. Tõeli- 
seks maiuspalaks kujune- 
sid telerist tuntud reklaa- 
mid, mille sisu oli muude- 
tud kristlikuks. Laulsime 
jõululaule, vaatasime nu- 
kuteatrit, kuulasime ime- 
list tunnistust Anne elust, 
kus Jumal võimsalt ter- 
vendas ja tegi ime. Agnes 
rääkis värvide ja sümboli- 
te abil evangeeliumi jõu- 
lukuusest ning Võru ko- 
gudus pani rahva kaasa 


Kolme targa kohvik Agapes 


leme palju aastaid püüdnud viia jõulude tähendust 

lasteni, kes igapäevaselt kirikus ei käi. Selleks korral- 
dame kolmekuningapäeva kandis, kui jõulukiire juba möö- 
da hakkab saama, jõululõpupeo. Nii ka sel aastal. 

Kui tavaliselt on peo keskpunktiks näidend, mis räägib jõu- 
lude tähtsaimast tegelasest Jeesusest, siis tänavu otsustasime 
pisut teisiti. Pidu algas sissejuhatuse, ühise laulu ja palvega ki- 
rikusaalis, kust suunduti gruppides teistesse ruumidesse. Oli- 
me ette valmistanud mitmeid tegevusi, kus lapsed ja lapseva- 
nemad said koos jõulude tähendusele mõelda: kolme targa 


kohvikus pakuti kakaod ja suupisteid ning kontrolliti viktorii- 
nis teadmisi jõulude kohta; lumehelbe valmistamise töötoas 

mõtlema Kuldvillaku saate raames. 
Lõpuks jõudis kohale ka jõuluvana 
koos päkapikuga. Siirast rõõmu ja pi- 
saraid oli nii väikeste kui ka suurte 
silmis. Lisaks kingitustele oli tee kin- 
gikotti leidnud ka suur kõrvits. Rõõm 
missugune! 

Tänu Ovele, kes aitas arvutiga toi- 
me tulla, ning Kaupole, kes varustas 
meid tehnikaga; tänu kingituste orga- 
niseerijatele ja lastele, kelle innukus 
ja igatsus oli siiras. Kiitus Jumalale, 
kes kinnitas oma kohaloluga nii val- 
mistudes kui kohapeal. Jõulude tõeli- 
ne olemus on rikkalik ja sügav, osale- 
mine selles ühtse koguduste perena 
oli midagi imelist. See oli möödunud 
jõulude üks võimsamaid sündmusi. 

ELE PAJU 
EMK Räpina koguduse pastor 


tuli välja, et Jumala loodud maailmas on ka värvili- 
sed lumehelbed; kolmandas toas räägiti lugu, mis pa- 
ni mõtlema selle üle, et Jeesuse sünnilool on iga ini- 
mese jaoks oluline tähendus ka tänapäeval. Peo 1õ- 
pus said lapsed ka kingitused, mille õpetajad-abilised 
sõpruskoguduse toel olid valmistanud. 

Oli tore, et vanemad olid võtnud aega laste jaoks 
ja väiksemad lapsed olid peol koos ema ja/või isaga. 
Nii osaleski üritusel lisaks 45 lapsele päris palju 
täiskasvanuid, samal ajal kui korraldajatena lõid 
kaasa ka noored. Ligi 20 abilist ja õpetajat oli oma 
õla alla pannud, et kinkida lastele see tore päev. 


KÜLLI KUUSEMAA 
Pärnu koguduse pühapäevakooli juhataja 

Pühapäevakooli õlakud 
Tartu Püha Luuka koguduses 


JANA TAMM 


Möödunud sügisest 
alustasime Tartu püha- 
päevakoolis uue prog- 
rammiga “Lapse tee- 
kond”. 


rogrammi autor Wynn 
McGregor on 30-aastase 
laste kristliku õpetamise 
staažiga. Sissejuhatuses 
ütleb ta, et oleme aastaid 
keskendunud eelkõige teabe edasi- 
andmisele usu ja Jumala kohta ning 
sageli unustanud, et lastes on juba 
olemas sügav usaldus Jumala vastu. 
Veelgi enam - lapsed on oma usus 

sageli palju sügavamad ja siiramad 
kui täiskasvanud. Meie, täiskasva- 
nud, peaksime aitama neil praktisee- 
rida oma usku, kogeda suhet Jumala 
endaga, õpetama neid palvetama ja 
kuulama Issanda häält ning juha- 
tust, mitte lihtsalt vastu võtma uusi 
teadmisi. 

“Lapse teekond” aitabki lastel 
keskenduda suhtele Jumalaga, sü- 
vendada seda, kogeda Teda erineva- 
te tegevuste ja väljendusviiside kau- 
du. Tunnid on üles ehitatud kiriku- 
aastat järgides, seega liigume oma 
teemadega Jumala tundmaõppimise 
teel kogudusega ühes rütmis. 

Kui hetkel on käimas seitsmest 
tunnist koosnev paastuaja moodul, 
siis eelmise mooduli teema oli “Ar- 


mastuse teod”. Selles osas õppisid 
lapsed tundma võimalusi, kuidas 
kristlane saab olla Jumala saadik ja 
abiline selles maailmas. Antud prog- 
rammis on ruum jagatud kuueks nn 
peatuseks, kuhu lapsed saavad min- 
na, ja igas peatuses on ülesanded, 
mille kaudu antud teemat käsitletak- 
se. Ühes peatuses said lapsed teha 
piltidest ühise kollaaži sellest, mida 
saab reaalselt teha teiste abistami- 
seks. Teises peatuses tutvusid lapsed 
nelja Tartu linnas tegutseva organi- 
satsiooniga, mis tegelevad heatege- 
vusega: Punane rist, Eesti toidu- 
pank, Tartu ülikooli kliinikumi laste- 
fond ja Tartu kristlik noortekodu. 
Lugedes nende tegevuste kohta, kir- 
jutasid lapsed üles oma head soovid 


eeeeseeeeeeeooeeeeoeeeeeeeseseeeeeseeeeeeeeseeeeeseeeeeoeeeeeeeeeeeeeeesseeeeseeeeeeseseeeeeseeeeeeeeseeeseseeeeesseeeeeees 8 


ja palved. Õpetajatena olime neid lu- 

gedes väga liigutatud ja tahame neid 

ka teiega jagada. 

(7 Soovid Tartu Ülikooli 
kliinikumi lastefondile 


“Mina tahan aidata Tartu ülikooli 
kliinikumi lastefondi. Soovin an- 
netada numbril 900 5025. Kui ma 
helistan, aitan neid 5 euroga. Mulle 
meeldib nende töö.” 

“Ma soovin, et need pered õpiksid 
tundma Jumalat. See ka aitab. Soo- 
vin head nendele vabatahtlikele.” 

“Soovin, et neil oleks palju raha ja 
Jumala õnnistust!” 


(9 Soovid Tartu kristlikule 
noortekodule 


“Palun, et neil oleks palju seiklusi 
ja et nad ei muretseks oma vanema- 
te pärast.” 


O Soovid Eesti toidupangale 


“Ma soovin aidata neid inimesi, 
kellel pole süüa ja tööd.” 

“Mina soovin aidata neid peresid 
ja inimesi, kellel on vaja süüa, rii- 
deid, kodu, perekonda jne. Jumal, 
palun aita neid peresid ja inimesi, et 
nad oleksid ikka rõõmsad.” 

“Palun, et need vanemad ei jääks 
tööst ilma.” 


ODO Soovid Punasele ristile 


“Ma soovin, et need inimesed, kes 
on viga saanud, ei peaks enam hai- 
get saama.” 

“Aitäh, Jumal, et lõid Punase risti! 
Ma tahan, et see ikka jätkaks oma 
tööd. Aita, et neil oleks jõudu seda 
tööd teha.” 


aiaks 


Kolmandas peatuses said lapsed lu- 
geda palveid ja raamatuid ning mõ- 
tiskleda loetu üle. Neljandas peatu- 
ses tutvusid aga põhjalikumalt teeni- 
misprojektiga, milles oleme kaas- 
osalised — Etioopia laste toetamisega 
tegeleva organisatsiooniga MTÜ 
Damota. Selles peatuses võis lugeda 


Damota liikmete kirju, näha meie 
toetust saava tüdruku Yiftu Yishaki 
pilti ja palvetada selle teenimistöö 
pärast. 


Tartu laste palved 
töö pärast Etioopias 

“Ma palun, et Jumal aitaks neid 
lapsi.” 

“Aitäh, Jumal, et aitasid Damotal 
maailma paremaks teha ja lapsi 
aidata.” 

“Ma soovin, et need inimesed, kes 
lapsi aitavad, oleksid teiste suhtes 
head.” 

“Ma soovin, et see rahu oleks nen- 
des lastes edasi.” 


ails 


Viiendas peatuses said lapsed olla 
vaikselt, palvetada ja kuulata Jumala 
häält, see oligi “Palvepeatus”. 
Kuuendas peatuses tutvusid lapsed 
kuue Jumala lapse elu ja tööga, kes 
on meile kõigile innustavaks eesku- 
juks: John Wesley, ema Teresa, Alek- 
sander Kuum, Martin Prikask, Marje 
Sink ja Endel Rang. 

Igas peatuses võisid lapsed mõ- 
tiskleda ka oma osa ja võimaluste üle 


olla toeks ja abiks, mitmed kirjutasid 
palveid, mis kõlasid nende sees ja mi- 
da tahan lõpetuseks teiega jagada. 
Pange tähele laste palvete lihtsust ja 
siirust ning võtkem nendelt eeskuju. 


CO Tartu laste palved innusta- 
vate eeskujude pärast 


“Jumal, ma tänan sind kõigi nen- 
de inimeste pärast, kes on aidanud.” 

“Aitäh, Jumal, John Wesley eest, 
et ta lõi meile metodisti kiriku.” 

“Aitäh, et Endel Rang hakkas 
uuesti uskuma. Aitäh, et ta oli nii 
rõõmus ja täis Jumala rahu.” 

“Aitäh Jumal, et Sa aitad läbi nen- 
de inimeste maailma. Aita, et neid 
inimesi tuleks veel juurde.” 

“Jumal, ma tänan Sind õde Teresa 
eest, et ta muutis maailma paremaks.” 

“Jumal, tänan Sind Martin 
Prikaski eest, aitäh, et Sa andsid tal- 


le usku.” 
akki 


Olgu need palved ka meile sellel 
paastuajal meeldetuletuseks, et just 
sina ja mina oleme Jumala käed ja 
jalad, kes saavad minna abivajajate 
juurde ja neid toetada, aga ka palve- 
tada nende eest. i 


epi 


1% = 


Eskil Tuberg, Ingrid Tuberg ja Karl Markus Mäekivi. 


Fotod: Tartu kogudus 

NUPUTAMIST 


1. OTSI RUUDUSTIKUST ÜLES JA TÕMBA MAHA ÜMBER 2. TÕMBA IGAST TULBAST MAHA PILT, MIS TULPA 
RUUDUSTIKU ASETSEVAD SÕNAD. EI SOBI. TULBA ALLA KIRJUTA, MIS TÄHTPÄEVAGA 
Ristsõna lahendus moodustub ülejäänud tähtedest ja vastab ON TULBAS OLEVAD PILDID SEOTUD. 

küsimusele: “MIS ON JUMALA SUURIM KINK SULLE?” 


ELU JEESUS RIST 


N 
JNA 
SEEME A GETMISE K 
KS JAOSGEMII M 
C [ijeE(E[L[!TU] 
KUNG 


3. LOE HOOLIKALT LÄBI PIIBLI KIRJAKOHT — H Kes olid Sauli isal kadunud? 
1 Saamueli peatükid 9 ja 10 — ja lahenda ristsõna. H Mis suguharust oli Saul? 
M Mille poolest torkas Saul rahva seest silma? 
m Mis oli Sauli isa nimi? M Mida hüüdis rahvas, kui Saamuel Sauli kui uut kuningat esit- 
H Tagasiteel Saamueli juurest kohtas Saul prohvetite salka. les? 
Kust olid prohvetid alla tulemas? M Mille abil näitas Saamuel rahvale Mispas, kes on järgmine 
Mitu meest oli ligikaudu Saamueli söögitoas? valitud kuningas? 
Milline Sauli elund muutus tagasiteel Jumala abiga? EH Millest veerandi viisid Saul ja ta teener Saamuelile? 
Mille võttis Saamuel, kui ta valas Saulile õli pähe? 
Milline luu koos lihaga anti Saulile? LAHENDUSSÕNA 
Mis oli nägija nimi? Mis on Jumalale kõige olulisem? 
Kelle käest pidi Saul lisraeli rahva päästma? 
Mida andsid mehed Saulile Taabori tamme juures? 


Koostanud EGLE HOLLMAN 


EKE EE 


Saada lahendussõna(d) (koos oma kontaktandmetega) toimetusele: koduteel(Dometodistikirik.ee või Tallinn 10152, Narva mnt 51. 
Lahendajate vahel loosime välja lasteraamatu! 

